Awọn to farapa ọhun la gbọ pe wọn ko lọ si ọsibitu Gwandabawa fun itọju. Ni kete ti wọn lawọn ti iṣẹlẹ yii ko dun mọ ninu ti debẹ, ni wọn ti dana sun mọto meji tawọn aṣọbode yii gbe sẹgbẹ kan, ti wọn si rii pe o jona di eeru, ko to di pe wọn kuro nibẹ.


Nínú ọdún tuntun, àjọ KWSUBEB parí àtúnṣe ilé ẹ̀kọ́ ìjọba ìbílẹ̀ ní Patígi

Eyii ni ile ẹkọ ijọba ibilẹ ti ajọ Kwara State Universal Basic Education Board, iyẹn KWSUBEB ṣẹṣẹ pari fun idagbasoke eto ẹkọ nibẹ.Laipẹ, eto ẹkọ yoo bẹrẹ nibẹ ni pẹrẹu


Ṣàngbá fọ́! Ìṣẹ́jú díẹ̀ kí ètò ìgbéyàwó bẹ̀rẹ̀, wọ́n jí ìyàwó ojú ọ̀nà gbé nílé pásítọ̀

Titi di asiko ti a pari akojọpọ iroyin yii ni ko tii sẹni to le sọ pato ibi ti ọmọbinrin kan to n palẹmọ fun eto igbeyawo rẹ lọwọ wa, iyẹn latigba ti awọn agbebọn kan ti jii gbe.Ile pasitọ ṣọọṣi rẹ la gbọ pe wọn ti jiigbe, nigba yo ku wakati perete ki igbeyawo oun pẹlu ololufẹ rẹ waye.Alẹ ọjọ Aiku, Sannde to kọja yii la gbọ pe wọn ji ọmọbìnrin naa, Farmatof Paul agbe nijọba ibilẹ Bokkos, ipinlẹ Plateau.Iroyin to tẹ wa lọwọ sọ pe ile pasitọ ni awọn ọmọbinrin ti wọn ba fẹẹ ṣe igbeyawo fun maa n sun mọjumọ ọjọ igbeyawo, gẹgẹ bi ilana ti wọn fi silẹ ni ṣọọṣi Christ Apostolic ti ẹkun Ngyong.Ṣe la gbọ pe awọn mọlẹbi ọkọ ati iyawo ti fi ile po ọti, wọn ti fi ọna roka, ti ọpọ awọn alejo wọn si ti de lati ọna to jinna, lai mọ pe gbegede yoo pada gbina mọ wọn lọwọ.Ana, ọjọ Aje, Mọnde lo yẹ ki igbeyawo ọhun waye, ṣugbọn ti wọn lawọn agbebọn yawọ ile pasitọ naa ni nnkan bi agogo mọkanla ku iṣẹju mẹẹdogun, ti wọn si ji Farmat nikan salọ.Lara awọn to fi iṣẹlẹ yii to wa leti sọ pe ede Fulani lawọn to ji ọmọbìnrin naa gbe salọ n sọ nigba ti wọn wọle. Bẹẹ la gbọ pe iwadii awọn ọlọpaa ti bẹrẹ lẹkunrẹrẹ.


Àwa kò fọwọ́ sí Tinubu láti di Ààrẹ oríléèdè Nàìjíríà lọ́dún 2023 - Ẹgbẹ́ OPC pariwo síta

Ẹgbẹ ajijangbara fun ilẹ Yoruba jakejado, iyẹn Oodua Peoples Congress, OPC ti pariwo sita wi pe awọn ko si lara awọn ẹgbẹ ọmọ Yoruba mẹtadinlọgọta ti wọn bu ọwọ lu Oloye Bọla Ahmed Tinubu gẹgẹ bi aarẹ orileede Naijiria lọdun 2023.Akọwe ipolongo ẹgbẹ naa, Amofin Yinka Oguntimẹhin lo sọ eyi di mimọ ninu atẹjade to gbe sita lonii, to si ni kẹnikẹni ma ṣe lo orukọ Gani Adams lati fi ṣe ọrọ oṣelu.Oguntimẹhin sọ pe lilo orukọ OPC ati Gani Adams fun ti ipo oṣelu jẹ ọna jibiti ati gbajuẹ to jinna si otitọ.O wa rọ awọn to n lo orukọ OPC lati fi lu jibiti wi pe ki wọn lọ jawọ, nitori pe awọn ko si lara awọn ẹgbẹ mẹtadinlọgọta to ṣe ipade l'Ekoo lati polongo idibo fun Bọla Tinubu, Yẹmi Ọṣinbajo tabi Kayọde Fayẹmi fun ipo Aarẹ.AWIKONKO gbọ pe orukọ OPC wa lara awọn orukọ ti wọn gbe jade wi pe wọn pẹlu bawọn ṣe ipade pọ lati sọ asọyepọ nipa atunto bi ipo Aarẹ yoo ṣe ja mọ Yoruba lọwọ lọdun 2023.


Ọmọ ọdún mẹ́rìnlá jí ọmọ ọ̀gá rẹ̀ gbé l'Ékòó, ìpínlẹ̀ Ògùn lọwọ́ ti tẹ̀ ẹ́

Pupọ awọn to gbọ nipa ọmọdebinrin, ọmọ ọdun mẹrinla kan, Favour Iwuozor ti wọn lo ji ọmọ ọga rẹ, ọmọ ọdun meji salọ kuro l'Ekoo ni wọn n fi ọrọ buruku ranṣẹ sii, lori iwa ọdaju to hu naa. Ipinlẹ Imo lọhun la gbọ pe Favour fẹẹ ji ọmọ naa gbe salọ, ṣugbọn ti ọwọ palaba rẹ pada segi lọjọ Aje, Mọnde to  kọja. AWIKONKO gbọ pe obinrin ẹlẹyinju aanu kan lo ri Favour nibi to ti n tọrọ owo pẹlu ọmọ naa lagbegbe Yaba, ipinle Eko, to si beere ohun to ṣẹlẹ, iyẹn lọjọ kejilelogun, oṣu kejila, ọdun to kọja. Wọn ni ohun ti Favour sọ fun obinrin ọhun, Arabinrin Victoria Nwafor ni pe mama ati baba awọn ti ku sinu ijamba mọto, ati pe oun nikan loun n da tọ aburo oun, ti ko si si oluranlọwọ kankan. Pẹlu oju aanu ni obinrin yii fi mu Favour ati ọmọ meji yii lọ sile ẹ to wa ni Ṣagamu lati tọju wọn. Ṣadede ni wọn sọ pe awọn iṣesi Favour bẹrẹ sii mu ifura dani, to si tun di awọn ẹru ti obinrin naa ra fun wọn pẹlu erongba lati na papa bora.


Wọn ni ohun ti Favour sọ fun obinrin ọhun, Arabinrin Victoria Nwafor ni pe mama ati baba awọn ti ku sinu ijamba mọto, ati pe oun nikan loun n da tọ aburo oun, ti ko si si oluranlọwọ kankan. Pẹlu oju aanu ni obinrin yii fi mu Favour ati ọmọ meji yii lọ sile ẹ to wa ni Ṣagamu lati tọju wọn. Ṣadede ni wọn sọ pe awọn iṣesi Favour bẹrẹ sii mu ifura dani, to si tun di awọn ẹru ti obinrin naa ra fun wọn pẹlu erongba lati na papa bora. Asiko ti wọn lo fẹ juba ehoro lọwọ palaba rẹ segi. Victoria ko ro o lẹẹmeji to fi gba teṣan ọlọpaa lọ lati lọ fi to wọn leti pe ohun tuntun toun tun ṣẹṣẹ pade ree. Awọn ọlọpaa lo pada fọrọ wa Favour lẹnu wo, to si jẹwọ fun wọn pe ṣe loun ji ọmọ ọdun meji naa gbe nibi toun ti n ṣiṣẹ ọmọ-ọdọ lọjọ kọkandinlogun, oṣu kejila, ọdun 2021.


Asiko ti wọn lo fẹ juba ehoro lọwọ palaba rẹ segi. Victoria ko ro o lẹẹmeji to fi gba teṣan ọlọpaa lọ lati lọ fi to wọn leti pe ohun tuntun toun tun ṣẹṣẹ pade ree. Awọn ọlọpaa lo pada fọrọ wa Favour lẹnu wo, to si jẹwọ fun wọn pe ṣe loun ji ọmọ ọdun meji naa gbe nibi toun ti n ṣiṣẹ ọmọ-ọdọ lọjọ kọkandinlogun, oṣu kejila, ọdun 2021. O loun fẹẹ gbe e lọ si ilu Amraku Umorsu to wa nijọba ibilẹ nipinlẹ Imo. Bẹẹ lo sọ pe inu ṣọọṣi loun ti lọ ji ọmọ ọhun gbe lakooko ti isin n lọ lọwọ Ni bayii, ọga ọlọpaa ipinlẹ Ogun, Lanre Bankọle ti paṣẹ pe ki wọn fi Favour ranṣẹ sawọn ọlọpaa ipinlẹ Eko lati tubọ ṣe iwadii lori ọmọ yii, ki wọn le gbe igbesẹ to ba yẹ lori rẹ, ati pe ki wọn wa awọn obi ọmọ yii kan.


O loun fẹẹ gbe e lọ si ilu Amraku Umorsu to wa nijọba ibilẹ nipinlẹ Imo. Bẹẹ lo sọ pe inu ṣọọṣi loun ti lọ ji ọmọ ọhun gbe lakooko ti isin n lọ lọwọ Ni bayii, ọga ọlọpaa ipinlẹ Ogun, Lanre Bankọle ti paṣẹ pe ki wọn fi Favour ranṣẹ sawọn ọlọpaa ipinlẹ Eko lati tubọ ṣe iwadii lori ọmọ yii, ki wọn le gbe igbesẹ to ba yẹ lori rẹ, ati pe ki wọn wa awọn obi ọmọ yii kan.


Lẹ́yìn ọdún méjì, Ìyábọ̀ Òjó àti Faithia parí ìjà

'Ija d'opin, ogun si tan' lorin ti awọn agba ati ogbontarigi oṣerebinrin meji nni, Iyabọ Ojo ati Faithia Williams n kọ bayii, pẹlu bi ija to wa laaarin wọn lati bi ọdun meji sẹyin ṣe fori ṣanpọn, ti wọn si di ọrẹ pada. Fawọn to ba mọ bi nnkan ṣe n lọ laaarin awọn oṣẹrebinrin meji yii, ọdun 2020 ni wahala bẹ silẹ laaarin wọn, ti awọn mejeeji si bẹrẹ sii sọrọ kungbakugbe sira wọn lori ayelujara. Ohun tawọn eeyan n sọ nigba naa ni pe ọkunrin olowo kan lo dija silẹ laaarin wọn, ṣugbọn ti Faithia sọ pe oun ko le ba ẹnikẹni ja nitori ọkunrin. A gbọ pe bi ija awọn mejeeji ṣe pari bayii, ko ṣẹyin alaga ẹgbẹ awọn onimọto NURTW nipinlẹ Eko, Alaaji Musiliu Akinsanya ti ọpọ awọn eeyan mọ si MC Oluọmọ ati agba oṣere nni, Ẹbun Oloyede ti awọn eeyan tun mọ si Ọlaiya. Awọn mejeeji ni wọn ti gba ori ikanni ayelujara lọ bayii lati fi idaniloju han fsawọn ololufẹ wọn wi pe ko sija mọ laaarin awọn, ati pe gbogbo ọrọ ana ti dohun igbagbe patapata.


Ọpẹ́ o, wọ́n ti tú ìyàwó ojú ọ̀nà tí wọ́n jígbé nílé pásítọ̀ sílẹ̀

Bo tilẹ jẹ pe iwadii awọn ọlọpaa ṣi n lọ lọwọ, sibẹ, awọn mọlẹbi ti sọ pe igbeyawo to yẹ ko waye laaarin Farmat Paul ti wọn jigbe ati ololufẹ rẹ yoo tẹsiwaju laipẹ. Ọjọ Aje, Mọnde to kọja yii la gbọ pe o yẹ ki igbeyawo naa waye, ṣugbọn ti wọn lawọn kan lọ ji iyawo gbe nile pasitọ lalẹ ọjọ Aiku, Sannde ti igbeyawo ku wakati perete. Agbegbe kan ti wọn pe ni Ngyong, nijọba ibilẹ Bokkos, ipinlẹ Plateau niṣẹlẹ yii ti waye. Ṣàngbá fọ́! Ìṣẹ́jú díẹ̀ kí ètò ìgbéyàwó bẹ̀rẹ̀, wọ́n jí ìyàwó ojú ọ̀nà gbé nílé pásítọ̀   Ubah Gabriel Ogiba, to jẹ alukoro ileeṣẹ ọlọpaa ipinlẹ naa fidi iṣẹlẹ yii mulẹ, to si ni ohun to wa lọkan oun ni pe o ṣeeṣe ko jẹ pe obinrin naa lo fi ẹsẹ ara rẹ rin lọ sile ọkunrin, ko ma si jẹ pe ṣe ni wọn jiigbe, ṣugbọn to ni iwadii ṣi n lọ lọwọ. Ogiba sọ pe bo tilẹ jẹ pe wọn ko wa fi iṣẹlẹ ọhun to wọn leti labẹ ofin, ṣugbọn to ni iyẹn ko sọ pe kawọn ma ṣe iwadii wọn, lati mọ ohun to ṣẹlẹ.


Èyí làwọn Olúbàdàn mẹ́sàn-án tó bá Aláàfin, Ọba Adéyẹmí lórí ipò, tí wọ́n tún fi sílẹ̀ lọ

Ọjọ kọkandinlogun, oṣu kọkanla, ọdun 1970 ni Ọba Lamidi Ọlayiwọla Adeyẹmi kẹta gba ade ati ọpa aṣẹ gẹgẹ bi Alaafin Ọyọ kejidinlaadọta. Ki Ọba Adeyẹmi kẹta too de ori itẹ, Ọba Salawu Akanni Aminu lo wa lori ipo gẹgẹ bi Olubadan tilẹ Ibadan. Ọdun 1965 ni Ọba Salawu gba ade rẹ, to si waja lọdun 1971, iyẹn ọdun kan lẹyin ti Ọba Adeyẹmi gba ade. Ọdun 1971 naa ni wọn yan Olubadan miran, Ọba Shittu Akintọla Oyetunde keji, to si waja lọdun 1976. Ọdun marun-un ni Kabiyesi yii lo lori itẹ.Ko ju bi oṣu meloo kan lọ ti Ọba Oyetunde keji waja ni wọn yan Ọba Gbadamọsi Akanbi Adebimpe, iyẹn lọdun 1976, to si jẹ pe ọdun kan ṣoṣo pere lo lo lori itẹ yii. Ọdun 1977 lo tẹri gbaṣọ.Ọba Daniel Tayọ Akinbiyi, ni wọn fi jẹ lọdun 1977 naa, ṣugbọn toun lo marun-un lori itẹ gẹgẹ bi Olubadan.


Ọdun 1971 naa ni wọn yan Olubadan miran, Ọba Shittu Akintọla Oyetunde keji, to si waja lọdun 1976. Ọdun marun-un ni Kabiyesi yii lo lori itẹ.Ko ju bi oṣu meloo kan lọ ti Ọba Oyetunde keji waja ni wọn yan Ọba Gbadamọsi Akanbi Adebimpe, iyẹn lọdun 1976, to si jẹ pe ọdun kan ṣoṣo pere lo lo lori itẹ yii. Ọdun 1977 lo tẹri gbaṣọ.Ọba Daniel Tayọ Akinbiyi, ni wọn fi jẹ lọdun 1977 naa, ṣugbọn toun lo marun-un lori itẹ gẹgẹ bi Olubadan. Ọdun 1982 lo tẹri gbaṣọ.Ni kete ti Ọba Akinbiyi waja ni wọn ti yan Ọba Yesufu Oloyede Aṣanikẹ kin-in-ni, iyẹn lọdun 1982. Ọdun mejila gbako ni kabiyesi yii lo, ko to jẹ ipe awọn baba-nla rẹ lọdun 1994.Ọba Emmanuel Adegboyega Ọperinde kin-in-ni gba ade tirẹ lọdun 1994 ti Ọba Aṣanikẹ kin-in-ni waja, toun si lo ọdun marun-un, ko to tẹri gbaṣọ lọdun 1999Ko pẹ rara ti Ọba Ọpẹrinde kin-in-ni waja ni wọn yan Ọba Yunusa Ogundipẹ Arapaṣowu kin-in-ni, iyẹn lọdun 1999. Ọba Yunusa lo ọdun mẹjọ lori itẹ awọn baba-nla rẹ, ko to waja lọjọ 2007.Ọba Samuel Odulana Odugade kin-in-ni lo gba ade lẹyin rẹ, iyẹn lọdun 2007.


Ọdun 1982 lo tẹri gbaṣọ.Ni kete ti Ọba Akinbiyi waja ni wọn ti yan Ọba Yesufu Oloyede Aṣanikẹ kin-in-ni, iyẹn lọdun 1982. Ọdun mejila gbako ni kabiyesi yii lo, ko to jẹ ipe awọn baba-nla rẹ lọdun 1994.Ọba Emmanuel Adegboyega Ọperinde kin-in-ni gba ade tirẹ lọdun 1994 ti Ọba Aṣanikẹ kin-in-ni waja, toun si lo ọdun marun-un, ko to tẹri gbaṣọ lọdun 1999Ko pẹ rara ti Ọba Ọpẹrinde kin-in-ni waja ni wọn yan Ọba Yunusa Ogundipẹ Arapaṣowu kin-in-ni, iyẹn lọdun 1999. Ọba Yunusa lo ọdun mẹjọ lori itẹ awọn baba-nla rẹ, ko to waja lọjọ 2007.Ọba Samuel Odulana Odugade kin-in-ni lo gba ade lẹyin rẹ, iyẹn lọdun 2007. Ọdun mẹsan-an gbako ni kabiyesi yii lo, koun naa to pada sajule ọrun lọdọ awọn alalẹ lọdun 2016.Lẹyin eyi ni wọn yan Ọba Saliu  Akanmu Adetunji, Aje Ogungunnisọ kin-in-ni lọdun 2016 ti Ọba Odugade waja. Ọba Adetunji dagbere faye lọjọ Aiku, Sannde, ọjọ keji, osu kin-in-ni, ọdun 2022 ti wa yii. Gbogbo awọn ọba wọnyi ni wọn ni ajọṣepọ to dan mọnran pẹlu Alaafin Ọyọ, Iku Baba Yeye, Ọba Lamidi Ọlayiwọla Adeyẹmi kẹta.


Ọdun mẹsan-an gbako ni kabiyesi yii lo, koun naa to pada sajule ọrun lọdọ awọn alalẹ lọdun 2016.Lẹyin eyi ni wọn yan Ọba Saliu  Akanmu Adetunji, Aje Ogungunnisọ kin-in-ni lọdun 2016 ti Ọba Odugade waja. Ọba Adetunji dagbere faye lọjọ Aiku, Sannde, ọjọ keji, osu kin-in-ni, ọdun 2022 ti wa yii. Gbogbo awọn ọba wọnyi ni wọn ni ajọṣepọ to dan mọnran pẹlu Alaafin Ọyọ, Iku Baba Yeye, Ọba Lamidi Ọlayiwọla Adeyẹmi kẹta. Ki Baba tubọ pẹ fun gbogbo ọmọ kaaro-o-jiire-bi laṣẹ awọn alalẹ, pẹlu atilẹyin Ọba adaniwaye.


Ki Baba tubọ pẹ fun gbogbo ọmọ kaaro-o-jiire-bi laṣẹ awọn alalẹ, pẹlu atilẹyin Ọba adaniwaye.


Èyí gan-an làṣírí ikú tó pa Ìyábọ̀ Òkò, àgbà òṣèré tíátà

Kii ṣe iroyin tuntun mọ pe agba oṣerebinrin nni, Sidikat Odukanwi, ẹni ti ọpọ awọn ololufẹ rẹ mọ si Iyabọ Oko ti jade laye lẹni ọdun mejilelọgọta, ṣugbọn ohun to ṣokunfa iku rẹ gan-an lo ṣokunkun sawọn eeyan.Alẹ ana, iyẹn Ọjọru, Wẹsidee ọsẹ yii ni mama naa jade laye, lẹyin ọpọlọpọ ọdun to ti wa lori aisan rọparọsẹ.Ọkan lara awọn ọmọ Iyabọ Oko, iyẹn Bisi Aisha lo fidi iroyin iku mama naa mulẹ lori ikanni ayelujara ti Instagiraamu lalẹ ana, iyẹn ni kete to jade laye.Bisi lakoko to n fi iroyin iku mama rẹ to gbogbo aye leti kọ ọ pe:"Iya mi ti lọ. Sun un re mama. Ki Ọlọrun tẹ ẹ si afẹfẹ rere mama mi."Bakan naa ni Folukẹ Daramọla-Salakọ toun naa jẹ oṣere tiata, ẹni to maa n fi ajọ alaanu rẹ ṣe iranwọ fawọn eeyan, paapaa awọn to ku diẹ kaato fun nidi iṣẹ tiata naa tun kọ ọ sita wi pe lotitọ ni.O kọ ọ pe "Atipe lẹyin-o-rẹnyin a padanu rẹ... O di gbere Iyabọ Oko, a gbiyanju agbara wa, ṣugbọn Ọlọrun lo ye."Ṣaaju asiko yii ni ọkan lara awọn ọmọ Oloogbe naa, Ọlamide, ti ba akọroyin kan sọrọ nipa aisan mama rẹ, to si ni aisan rọparọsẹ ti awọn oloyinbo n pe ni 'Ischaemic Stroke' lo n ṣe mama oun, ati pe o ti to ọdun marun-un bayii, to ti wa lori ẹ. Ọlamide sọ pe mama oun ko fẹ ki wọn pariwo sita fun araye, debi wi pe wọn yoo wa maa da owo jọ foun, idi ree to fi lawọn mọlẹbi nikan lo mọ si. Siwaju sii lo sọ pe ohun kan ṣoṣo to koba mama oun ni pe kii lọ fun ayẹwo loore-koore, ati pe nitori aisi mọto to le maa gbe e lọ ni, to si bẹ awọn eeyan nigba naa wi pe ki wọn da owo lati ra mọto fun mama oun.


Ẹ wo bí 'ICT Innovation Hub' tíjọba Kwara n kọ́ lọ́wọ́ ṣe fẹ́ẹ́ rí

Ko sẹni to ri aworan bi gbagede ti wọn yoo ti maa ṣe igbelarugẹ imọ ayelujara, iyẹn ICT Innovation Hub nipinlẹ Kwara, eyi ti gomina AbdulRahman AbdulRazaq n ṣagbatẹru kikọ rẹ siluu Ilọrin, ti ko nii mọ pe ọna ara ni wọn fẹẹ fi mu idagbasoke wọ ipinlẹ naa lẹka imọ ayelujara.Ijọba Kwara lẹyin ọpọlọpọ iwadii ijinlẹ ati ijiroro fi ẹnu ko lati da gbagede naa silẹ, fun anfaani awọn eeyan, paapaa awọn araalu ati alejo.Gbagede yii pese aaye alaafia fun awọn ọdọ lati le ronu jinlẹ lori ọna bi idagbasoke yoo ṣe de ba ipinlẹ Kwara lọna igbalode ti ikanisira-ẹni nipa imọ ayelujara, iyẹn tẹkinọlọji. Ọdun 2022 ti a wa ninu ẹ yii gan-an ni wọn yoo pari kikọ rẹ, ti yoo si di lilo. Diẹ ree lara awọn aworan naa:


Ayẹyẹ ọdún karùn-ún Ọmọ Lámúrúdu, ìpínlẹ̀ Ògùn gbàlejò àwọn èèyàn pàtàkì-pátákí lágbayé

Wọn ni bi a ba da ọjọ, ọjọ a pe, bi a ba da oṣu, ọsu a ko', bẹẹ gẹlẹ lọrọ ri pẹlu bi ayẹyẹ ọdun karun-un ti wọn da ileeṣẹ Ọmọ Lamurudu silẹ ṣe wọle de. Ọjọ Ẹti, Furaide, ọla yii ni ayẹyẹ naa yoo waye Gbọngan aafin Ọba Abdulsẹmiu Ogunjọbi Arọlagbade kin-in-ni, Olorile tilu Orile-Ifọ, ijọba ibilẹ Ifọ nipinlẹ Ogun. AWIKONKO gbọ pe gbọgan ti Lukjim, iyẹn Lukjim Event Centre to wa lagbegbe Olomore nilu Abẹokuta lo yẹ ki ayẹyẹ naa ti waye tẹlẹ, ṣugbọn ti wọn ti pada sọ pe gbọngan Aafin Ọba Olorile tilu Ifọ ni yoo ti waye, bẹrẹ lati agogo mọkanla aarọ.Iroyin to tẹ wa lọwọ sọ pe ọpọ awọn eeyan pataki-pataki lawujọ, ati kaakiri agbaye ni wọn ti wa nipinlẹ Ogun bayii nitori ayẹyẹ ọdun karun-un naa.Nibẹ naa si ni wọn yoo ti maa ṣe ifilọlẹ ati ikojade magasiini Ọmọ Lamurudu, nibi ti iwadii ijinlẹ nipa aṣa, iṣẹṣe ati ede Yoruba pari si.Bakan naa gbogbo awọn ololufẹ ileeṣẹ Ọmọ Lamurudu ni wọn ti wa nipinlẹ Ogun bayii lati fi ifẹ han.Fun ibeere tabi alaye lẹkunrẹrẹ, e pe 08118176021.


Owó Oṣù Tuntun: Àwọn aṣòfin ìpínlẹ̀ Kwara gbé òṣùbà káre fún AbdulRazaq

L'Ọjọru, Wẹsidee ana lawọn aṣofin ipinlẹ Kwara gbe oṣuba kare fun Gomina AbdulRahman AbdulRazaq lori owo oṣu tuntun tijọba fẹẹ maa san fawọn oṣiṣẹ rẹ.Owo oṣu tuntun naa la gbọ pe o jẹyọ ninu eto iṣuna oni biliọnu mọkandinlaadọwa (₦189.4b) ọdun 2022 ti a wa yii.


Àsọtẹ́lẹ̀ Wòlíì Ayọ̀délé nípa Nnamdi Kanu ti ṣẹlẹ̀ oooo

Alẹ ana, Ọjọru, Wẹsidee ni asọtẹlẹ gbajugbaja Wọlii Elijah Ayọdele lori ọrọ Nnamdi Kanu tun wa si imuṣẹ wi pe yoo le koko fun un lati bọ ninu wahala to wa lati bi oṣu meloo kan sẹyin.Ọjọ kẹtalelogun, oṣu kejila, ọdun to kọja ni Wolii Ayọdele, olori ijọ INRI to wa nilu Eko sọ awọn ohun ti yoo ṣẹlẹ lọdun yii, ati awọn ọdun to n bọ. Wolii Ayọdele sọ pe ijọba orileede Naijiria ko tii ṣetan lati tu Kanu silẹ, nitori awọn idi pataki kan.Ninu asọtẹlẹ naa, Wolii Ayọdele sọ pe:"Nnamdi Kanu ko nii ri ọna irọrun. Ko maa reti awọn asiko to le koko nitori pe ijọba Naijiria ko ṣetan lati tu silẹ fun iṣẹju aaya kan. O nilo lati tẹra mọ adura, ko si wa mni ikiyesara lakooko yii. Ijọba ko nii lero lati ṣeku pa Igboho tabi Kanu."Ni ijẹri si asọtẹlẹ naa, Aarẹ Muhammadu Buhari sọ ninu ifọrọwerọ to ṣe lanaa wi pe ko si nnkan to kan oun ninu wi pe ki wọn tu Kanu silẹ, ati pe ko lọ dahun awọn ibeere niwaju ile-ẹjọ, nitori pe ile-ẹjọ nikan lo le ri iyanju si ọrọ rẹ.


Nítorí ikú alága wọn, AbdulRazaq ṣàbẹ̀wò ìbánikẹ́dùn sí ẹgbẹ́ CAN

Gomina AbdulRahman AbdulRazaq ti ṣe abẹwo ibanikẹdun si ẹgbẹ ẹlẹsin Kristẹni, Christian Association of Nigeria, CAN, ẹka ti ipinlẹ Kwara lori iku alaga wọn, Rẹfurẹndi Paul Ọlawoore.Rẹfurẹndi Ọlawoore lo jade laye laipẹ yii, ti iroyin iku naa si mi gbogbo ilu, paapaa orileede Naijiria titi.Nigba to n gba ẹnu gomina sọrọ nibi abẹwo ibanikẹdun ọhun, igbakeji gomina, Ọgbẹni Kayọde Alabi sọ pe adanu nla niku agba ẹlẹsin Kristẹni naa jẹ fun gbogbo awọn eeyan ipinlẹ Kwara.O ni asiko ree ti onikaluku yoo tun ero rẹ pa, nitori pe awaye ma lọ kan ko si, ati pe gbogbo eeyan lo dagbada iku.Alabi sọ pe asiko ti onikaluku ba de ebute ibudokọ ni yoo sọkalẹ, nitori pe Ọlawoore ti de ebute tirẹ lo jẹ ko gba ọrun lọ.


Mo ti sọ ìpinnu mi fún Buhari láti jáde du ipò Ààrẹ oríléèdè Nàìjíríà lọ́dún 2023 - Tinubu sọ̀rọ̀ sókè

Aṣiwaju ẹgbẹ oṣelu All Progressives Congress, APC, Aṣiwaju Bọla Ahmed Tinubu ti sọ pe oun ti lọ sọ ipinnu oun fun Aarẹ Muhammadu Buhari lati jade du ipo Aarẹ lọdun 2023 to n bọ yii.Tinubu lo sọrọ yii wita lọjọ Aje, Mọnde ana, lakooko nilu Abuja, lakooko to lọ ṣabẹwo si Aarẹ Buhari nile agbara orileede yii, iyẹn Aso-Rock.Nigba to n bawọn akọroyin sọrọ, Tinubu sọ pe awọn ọmọ Naijiria nikan lo ku toun yoo sọ erongba oun fun lati jade du ipo Aarẹ, ṣugbọn toun ti lọ fi to Buhari leti, ko le maa gbaradi.O nidi toun ko tii ṣe sọ erongba toun sita ni pe oun ṣi n fimu finlẹ, oun ṣi n kan si awọn agbaagba atawọn alẹnulọrọ lori ipinnu naa, ati pe oun o ni wahala kankan pẹlu iyẹn.Siwaju sii lo sọ pe gbogbo ohun tawọn ọmọ Naijiria n fẹ lati gbọ ni wọn maa gbọ lẹnu oun laipẹ, nitori pe Buhari ko sọ foun lati ma ṣe jade du ipo naa nigba toun lọ sọ fun un.


Àgba olórin Jùjú nnì, Dayọ̀ Kújọrẹ̀ jáde láyé

Gbajugbaja olorin Juju nni, Dayọ Kujọrẹ ti jade laye lẹni ọdun mẹtalelọgọta, lọjọ Aje, Mọnde, ana.Ogbontarigi ni Dayọ Kujọrẹ nidi iṣẹ orin, to si pẹlu awọn to sọ orin Juju di irọrun fawọn to tun bẹrẹ, paapaa awọn to n bọ lẹyin.Bo tilẹ jẹ pe titi di asiko ti a pari akojọpọ iroyin yii la ko tii le fidi iku to pa ọkunrin naa mulẹ, ṣugbọn ti a gbọ pe aisan rampẹ kan lo ṣeku pa a.Ọjọ kẹrin, oṣu kẹrin, ọdun 1958 ni wọn bi oludasilẹ 'Sọkọ Extra' naa lagboole Rọbiyan to wa ni Igbore nilu Abẹokuta, ipinlẹ Ogun. Inu ijọ awọn alawọ dudu, iyẹn African Church ni wọn bi Kujọrẹ si.


Ọmọọba Abubakar, Olumide Ìbítóyè di amúgbálẹ́gbẹ́ gómìnà Kwara lórí ọ̀rọ̀ òṣèlú

Gomina AbdulRahman AbdulRazaq ti ipinlẹ Kwara ti bu ọwọ lu Ọmọọba Suleiman Abubakar, ẹni ti ọpọ awọn eeyan mọ si Sai Kayi ati Olumide Daniel Ibitoye gẹgẹ bi amugbalẹgbẹ pataki lori ọrọ oṣelu ni ẹkun aarin gbungbun (Special Assistant Political for Central Senatorial District). Oni tii ṣe ọjọ Iṣẹgun, Tusidee ni gomina kede awọn mejeeji ọhun ninu atẹjade ti akọwe iroyin gomina, Rafiu Ajakaye fi sita fawọn akọroyin.Ninu atẹjade naa ni wọn ti jẹ ka mọ pe lẹyin bi oṣu meloo kan ti wọn yan Malaamu AbdulKareem Yusuf  Danhawa, fun ẹkun aarin gbungbun Ariwa, ni wọn yan awọn meji yii.


Wàhálà APC: Gbogbo àwọn tí inú n bí la máa bá sọ̀rọ̀ pátápátá - Sẹnetọ̀ Adamu

Alaga igbimọ to n ri si aawọ to n ṣẹlẹ ninu ẹgbẹ oṣelu All Progressives Congress kaakiri Naijiria, Sẹnetọ Abdullahi Adamu ti sọ pe gbogbo awọn ti inu n bi patapata lẹgbẹ oṣelu naa lawọn yoo ba sọrọ, ti iṣọkan yoo si wa ninu ẹgbẹ.O ni awọn lawọn ohun ti wọn gbọdọ jẹ ko wa si imuṣẹ, eyi to maa jẹ ki alaafia ati iṣọkan pada sinu ẹgbẹ naa, paapaa nipinlẹ Kwara.Sẹnetọ Adamu lo sọrọ yii lakooko to ṣabẹwo si Gomina AbdulRahman AbdulRazaq, to si loun yoo lọ ba gbogbo awọn ti inu n bi patapata ninu ẹgbẹ lati ba wọn ṣe ipade, ki wọn le fọwọ wọnu.O ni gbogbo awọn alẹnulọrọ, oloye atawọn agbaagba ninu ẹgbẹ naa loun yoo ri pe wọn wa ni iṣọkan, ti gbogbo wọn yoo si mọ pe ẹtọ kan naa ni wọn ni gẹgẹ bi ọmọ ẹgbẹ.


Àlàó Àkálà náà ti kú ooooo

Gomina tẹlẹri nipinlẹ Ọyọ, Christopher Alao Akala ti jade laye lẹni ọdun mọkanlelaadọrin (71), lonii Ọjọru, Wẹsidee.Akala, ọmọ bibi ilu Ogbomọṣọ naa la gbọ pe o jade laye, ninu ile ẹ to wa nilu Ogbomọṣọ.Lara awọn to fi iroyin naa to wa leti sọ pe ṣe ni wọn ba oku Akala lori bẹẹdi, lẹyin ọpọlọpọ ọdun ti aisan kan ti n ba a finra.Gomina Ṣeyi Makinde ti fi lẹta ibanikẹdun ranṣẹ si awọn mọlẹbi ati gbogbo ọmọ ipinlẹ Ọyọ jakejado.


Nítorí ìmọ́tótó, àwọn aráàlú gbóṣùbà káre fún Gómìnà AbdulRazaq

Ṣe lo dabi ẹni pe awọn angẹli imọtoto balẹ silu Ilọrin, ipinlẹ Kwara nigba ti awọn oṣiṣẹ eto ayika ati agbegbe bẹrẹ sii ko awọn idọti to wa kaakiri opopona danu.Eyi lo mu ki ori awọn araalu gbe oṣugbba kare fun Gomina AbdulRahmanhg AbdulRazaq ti ipinlẹ naa lẹyin aṣẹ rẹ.AWIKONKO gbọ pe ṣe lawọn araalu sọ gbogbo ẹgbẹ opopona di ile idalẹnu si, eyi to ṣee ṣe ko ṣe akoba fun ilera awọn araalu.Ni bayii, ijọba ti sọ pe otogẹ fun dida idọti sawọn agbegbe kaakiri opopona ati igberiko baakiri.


Ẹ wo ọyàn ràpàtà tí Wùnmí Ajíbóyè, ìyàwó Ṣẹ́gun Ògúngbè fi polówó ọjà lórí ayélujára

Latigba ti iyawo gbajugbaja oṣere tiata, Ṣẹgun Ogungbe, to filu Abẹokuta ṣe ibugbe, iyẹn Wunmi Ajiboye ti gbe fọto ọyan rẹ mejeeji rapata sori ikanni ayelujara ti Instagiraamu lawọn eeyan ti n sọ oriṣiriṣi.Wunmi Ajiboye, ẹni to bẹrẹ iṣẹ tiata lọdọ Murphy Ray lo gbe fọto rẹ sita, to si loun ni ọmọ kekere-binrin titilai.Fọto ọyan ti Wunmi, ọkan lara awọn iyawo Ṣẹgun Ogungbe ko sita yii lo wọ ọpọ awọn eeyan loju, ti wọn si n sọ pe amuumutan ni fun ọkọ rẹ.Awọn kan tiẹ sọ pe ọyan yii ni Ṣẹgun ri lara rẹ, eyi to wọ ọ loju, to fi di pe o fẹẹ sile gẹgẹ bi iyawo rẹ.Fọto naa ree:


Àwọn tọ́ọ̀gì kọlu ọ́fíìsì PDP l'Ékìtì, ni Fáyòṣe bá fìbínú sọ̀rọ̀

Gomina ana nipinlẹ Ekiti, Ayọdele Fayoṣe ti bu ẹnu atẹ lu ikọlu kan tawọn tọọgi ṣe si ile ẹgbẹ oṣelu Peoples Democratic Party, PDP, eyi to wa lagbegbe Ajilosun nilu Ado Ekiti, ipinlẹ naa.Ana, Ọjọbọ, Tọside la gbọ pe awọn tọọgi kan ya lọ si ileeṣẹ ẹgbẹ oṣelu PDP ọhun pẹlu awọn nnkan ija oloro ti wọn ko dani.Lara awọn to fi iroyin naa to AWIKONKO leti sọ pe ori lo ko pupọ awọn to wa nibẹ lakooko ikọlu ọhun yọ, nitori pe ṣe ni onikaluku sa asala fun ẹmi ara rẹ.Ọpọ dukia olowo iyebiye, to fi mọ awọn ẹnu ọna abawọle, ferese atawọn nnkan miran.Nigba to n sọrọ, sọ pe a fi kawọn ileeṣẹ eleto aabo tete dide iranlọwọ, lati mu awọn oniṣẹ buruku naa balẹ, ki wọn si foju wọn, atawọn to ran wọn niṣẹ ba ile-ẹjọ.


Kọmíṣánnà bẹ̀rẹ̀ àbẹ̀wọ̀ sáwọn ibùdó ètò ìlera nìpínlẹ̀ Kwara

Kọmiṣanna f'ọrọ eto ilera nipinlẹ Kwara, Dọkita Raji Razaq ti bẹrẹ abẹwo s'awọn ibudo eto ilera kaakiri ipinlẹ naa, lati mọ obi ti iṣẹ de, ati bi nnkan ṣe n lọ si kaakiri ọsibitu.Nibi abẹwo ọhun, eyi to bẹrẹ l'Ọjọru, Wẹsidee, ọsẹ yii ni Dọkita Raji Razaq tun ti lo anfaani rẹ lati maa bẹrẹ bawọn eleto ilera bii nọọsi ati dọkita ṣe n ṣiṣẹ wọn si.Dọkita Raji Razaq sọ pe lati le ṣe abojuto bi awọn oṣiṣẹ eleto ilera ṣe n lo awọn ohun amayedẹrun lẹka eto ilera ni abẹwo ọhun wa fun, ati lati gbọ bi awọn araalu ṣe n jẹ igbadun si.Lara ibi ti Kọmiṣanna naa kọkọ ṣe abẹwo si ni ọsibitu ijọba to wa nk Kaiama, nibi to ti bawọn eeyan, paapaa awọn olori agbegbe sọrọ, ti gbogbo wọn si gbe oṣuba kare fun Gomina AbdulRazaq.


Àgbáríjọ̀ àwọn obìnrin Nàìjíríà fún AbdulRazaq ni ààmì ẹ̀yẹ nlá níbi ìpàdé gbogbogbòò wọn

Agbarijọ ẹgbẹ awọn obinrin kaakiri orileede Naijiria ti wọn pe ara wọn ni 'Progressive Women' yoo fi aami ẹyẹ nla da gomina ipinlẹ Kwara, AbdulRahman AbdulRazaq lọla, nibi ipade gbogbogboo wọn to fẹẹ waye.Ipade gbogbogboo naa, akọkọ iru ẹ lo fẹẹ waye nilu Abuja, nibi ti Aarẹ Muhammadu Buhari, Ọjọgbọn Yẹmi Ọṣinbajo atawọn ọtọkulu yoo ti peju sibẹ.Awọn ọmọ ẹgbẹ naa ti wọn wa kaakiri ipinlẹ mẹrindinlogoji to fi mo ilu FCT l'Abuja ni yoo wa nibi ipade naa, nitori pe akọkọ iru ẹ lo jẹ.


Ó tán o! Ayédèrú ọ̀gá ológun tó fi orúkọ Buhari lu jìbìtì wọ gàù

Orin 'okete gbagbe ibosi, o gbegba alatẹ, o ka'wọ lori' ni wọn n kọ bayii fun ayederu ọga ologun kan ti wọn lo sọ pe Aarẹ Muhammadu Buhari lo fi oun sipo, iyẹn Bọlarinwa Oluṣẹgun.Jibiti owo ti din diẹ ni miliọnu lọna ọgbọn, ₦270,000,000 la gbọ pe Bọlarinwa lu, ko to di pe ọwọ palaba rẹ segi.AWIKONKO gbọ pe ṣe ni Bọlarinwa sọ fun alakoso ileeṣẹ Kodef Clearing Resources wi pe Aarẹ Muhammadu Buhari ti bu ọwọ lu oun pẹlu enikan lati di ọga ologun lorileede Naijiria.O sọ fun ẹni naa wi pe oun nilo awọn owo kan toun yoo fi rin irin bi wọn ṣe maa fi ontẹ igbẹyin lu, ati pe oun nilo lati san awọn owo abẹtẹlẹ fawọn to le jẹ ko tete ṣee ṣe.Wọn ni ṣe lo tun lọ ṣe ayederu lẹta kan lorukọ Buhari gẹgẹ bi eyi ti wọn fi gba a si iṣẹ.Lẹyin o rẹyin ni aṣiri rẹ pada tu pe irọ lo n pa, eyi lo jẹ ki wọn lọ fi ọrọ rẹ to ileeṣẹ to n gbogun ti iwa jibiti ati ajẹbanu, iyẹn EFCC, ko to di pe ọwọ palaba rẹ segi.


Pátá obìnrin làwọn eléyìí fi n ṣiṣẹ́ burúkú

Ọwọ ileeṣẹ ọlọpaa ipinlẹ Delta ti tẹ awọn gendekunrin kan ti wọn le ni ogun, awọn ti a gbọ pe ọmọ ẹgbẹ okunkun pọmbele ni wọn.Lara awọn nnkan ti wọn ka mọ wọn lọwọ ni pata obinrin, eyi ti wọn fi n ṣiṣẹ buruku wọn.Yatọ si eyi, wọn tun ka ibọn onigi, egboogi oloro ti Indian Hemp ati Codeine, Razlers, ọbẹ, maṣiini ti wọn fi n lọ igbo, ẹgbẹrun mọkandinlaadọrin (₦69,000) naira ati oogun abẹnugọngọ loriṣiriṣi.Alukoro ọlọpaa ipinlẹ naa, DSP Edafe Bright, ti sọ pe gbogbo wọn ni yoo foju ba ile-ẹjọ nigba ti iwadii ba pari.


Wọ́n ju ọmọ 'Yahoo' márùn-ún sẹ́wọ̀n l'Abẹ́òkúta

Ilu Abẹokuta, ipinlẹ Ogun ni wọn ti ju awọn marun-un ti ẹ n wo yii sẹwọn lori ẹsun jibiti ori ayelujara ti wọn n pe ni 'Yahoo-Yahoo' gẹgẹ bi ajọ EFCC ṣe ṣalaye.


Ìró lágbára àwọn ọ̀dọ́, àìsí ojúsàájú nínú ipò ló jẹ wá lógún - AbdulRazaq

Gomina AbdulRahman AbdulRazaq ti ipinlẹ Kwara ti sọ pe iro lagbara awọn ọdọ, aisi ojusaaju ninu ipo pinpin laaarin ọkunrin ati obinrin lo jẹ ijọba oun logun, ohun si ni wọn n ṣiṣẹ le lori loorekoore.Ọjọ Ẹti, Furaidee to kọja yii ni Gomina AbdulRazaq sọrọ naa lakooko to n gba igbimọ ẹlẹni mẹta fẹgbẹ awọn ọdọ kan ti wọn pe ara wọn ni Nigerian Youth Parliament (NYP) lalejo nile gomina.O ni fifi awọn ohinrin ti ipo to ga julọ wa lara ìpinnu wọn, ati lati maa ṣagbatẹru eto to ba ti nii ṣe pẹlu idagbasoke awọn ọdọ.Awọn igbimọ naa ni Adefila Ifẹoluwa (Kwara South), Abubakar Sadiqq Buhari (Kwara North), ati Ibraheem Abdullateef (Kwara Central) to lewaju wọn.Nibẹ ni Gomina AbdulRazaq ti gbe oriyin fun wọn lori iṣẹ takuntakun ti wọn n ṣe, to si ni gbogbo bo ṣe n lọ laaarin wọn loun n gbọ nipa idagbasoke ipinlẹ naa.O wa jẹ ko di mimọ pe awọn fẹẹ di gbogbo alafo to wa laaarin ipinlẹ Kwara ati ẹgbẹ awọn ọdọ lorileede Naijiria, ki ibaṣepọ to dan mọnran le wa laaarin wọn.


AbdulRazaq bẹ̀bẹ̀ fún ètò ààbò tó péye lọ́dọ̀ àwọn ológun

Gomina AbdulRahman AbdulRazaq tipinlẹ Kwara ti rawọ ẹbẹ si ileeṣẹ ologun orileede yii lati fọwọsowọpọ pẹlu ijọba ati awọn ileeṣẹ eleto aabo yooku lati ma ṣe jẹ ki ina eto aabo ipinlẹ naa jo rẹyin. Nibi ayẹyẹ iranti awọn akọni ologun ti wọn ku soju ogun, eyi to waye laipẹ yii ni Gomina AbdulRazaq ti pe ipe yii, ti wọn si lawọn ileeṣẹ ologun ni iṣẹ to pọ lati ṣe nipa didaabobo ẹmi ati dukia awọn araalu. AbdulRazaq ni ipa ti awọn ologun n ko ninu iṣọkan ati idagbasoke orileede Naijiria ko kere rara, nitori pe awọn ni wọn ko jẹ ki ogun ti ko Naijiria lẹru lọ. Bẹẹ lo sọ pe o ṣe pataki lati maa ṣe iranti awọn to bogun lọ, paapaa titọju awọn to wa laye naa ko ṣee fọwọ rọ ti sẹyin.


Okọ àti ìyàwó kó tọ́ọ̀gì lọ iléèwé ọmọ wọn, wọ́n lu olùkọ́ lálùbami

Owọ ileeṣẹ ọlọpaa ipinlẹ Ogun ti tẹ ọkunrin kan, Ogbẹni Oyedele Nutai Joseph, ati iyawo rẹ, Elizabeth Joseph lori ẹsun wi pe wọn ko tọọgi lọ sileewe ọmọ wọn lati lu olukọ kan lalbubami. AWIKONKO gbọ pe ile ẹkọ girama ti Toyon, iyẹn Toyon High school to wa labule Ere, nijọba ibilẹ Ado-Odo Ọta, ipinlẹ Ogun la gbọ pe awọn mejeeji ko tọọgi lọ lọjọ Iṣẹgun, Tusidee ana. Iroyin to tẹ wa lọwọ sọ pe ọkan lara awọn olukọ ile ẹkọ girama naa, Ọgbẹni Abel Thomas lo lu ọmọ awọn obi yii ti wọn pe orukọ rẹ ni Joshua Joseph, ẹni ti wọn sọ pe ipele to gbẹyin lo wa nile ẹkọ girama naa {SS3}, lori ẹsun aṣemaṣe. Wọn ni igba ti ọmọ naa dele, lo sọ fun awọn obi rẹ wi pe olukọ kan lu oun, to si ni lilu naa dun oun pupọ. Pẹlu ibinu ni wọn sọ pe awọn obi yii fi lọ ko awọn tọọgi lorita, ti wọn si yawọ ileewe naa, nibi ti wọn ti lu olukọ naa lalubami, koda, ti wọn tun fọ gilaasi mọto ọkan lara awọn olukọ ti wọn pe orukọ rẹ ni Jọlayẹmi Sunday nibẹ. Nibi wahala yii la gbọ pe awọn eeyan ti sare ranṣẹ sawọn ọlọpaa, ti wọn si lawọn ọlọpaa naa ko fi ọrọ yii falẹ rara to fi di pe wọn gbera lọ sibẹ.


Wọn ni igba ti ọmọ naa dele, lo sọ fun awọn obi rẹ wi pe olukọ kan lu oun, to si ni lilu naa dun oun pupọ. Pẹlu ibinu ni wọn sọ pe awọn obi yii fi lọ ko awọn tọọgi lorita, ti wọn si yawọ ileewe naa, nibi ti wọn ti lu olukọ naa lalubami, koda, ti wọn tun fọ gilaasi mọto ọkan lara awọn olukọ ti wọn pe orukọ rẹ ni Jọlayẹmi Sunday nibẹ. Nibi wahala yii la gbọ pe awọn eeyan ti sare ranṣẹ sawọn ọlọpaa, ti wọn si lawọn ọlọpaa naa ko fi ọrọ yii falẹ rara to fi di pe wọn gbera lọ sibẹ. A gbọ pe kete ti wọn ti foju kan mọto awọn ọlọpaa lọọkan, ni gbogbo wọn ti na papa bora, ṣugbọn ti ọwọ pada tẹ Oyedele ati iyawo rẹ, Elizabeth. Nibẹ ni wọn ti sọ pe olukọ ko ni aṣẹ lati lu akẹkọọ kankan, depodepo ọmọ awọn, eyi to lo bi awọn ninu pupọ. A gbọ pe ọga ọlọpaa nipinlẹ Ogun, Lanre Bankọle ti paṣẹ pe ki awọn ọlọpaa wa awọn tọọgi ọhun, lati le fi wọn jofin, to si paṣẹ pe ki awọn obi yii lọ foju ba ile ẹjọ lati gba idajọ to tọ si wọn.


A gbọ pe kete ti wọn ti foju kan mọto awọn ọlọpaa lọọkan, ni gbogbo wọn ti na papa bora, ṣugbọn ti ọwọ pada tẹ Oyedele ati iyawo rẹ, Elizabeth. Nibẹ ni wọn ti sọ pe olukọ ko ni aṣẹ lati lu akẹkọọ kankan, depodepo ọmọ awọn, eyi to lo bi awọn ninu pupọ. A gbọ pe ọga ọlọpaa nipinlẹ Ogun, Lanre Bankọle ti paṣẹ pe ki awọn ọlọpaa wa awọn tọọgi ọhun, lati le fi wọn jofin, to si paṣẹ pe ki awọn obi yii lọ foju ba ile ẹjọ lati gba idajọ to tọ si wọn.


Ó tán o! Ilé-ẹjọ́ ti da ẹ̀sùn tí Bọ́lárìnwá pe APC danù ní Kwara

Ile-ẹjọ giga ti ipinlẹ Kwara, eyi to wa nilu Ilọrin ti da ẹjọ kan ti alaga igbimọ fidihẹ fẹgbẹ oṣelu All Progressives COngress, APC tẹlẹri, Bashir Ọmọlaja Bọlarinwa pe alaga fidihẹ ẹgbẹ naa, Alaaji Abdullahi Samari ati alaga apapọ ẹgbẹ naa, Mai Mala Buni lori ẹsun wi pe wọn yọ oun nipo.Bẹ o ba gbagbe, lati ọjọ kọkandinlọgbọn, ọsu kin-in-ni, ọdun 2021 ni awọn mọkanla kan ninu ẹgbẹ naa ti pe ẹjọ yii, nibi ti wọn ti n sọ pe ọna ti wọn gba yan Abdullahi Samari, gẹgẹ bi alaga igbimọ fidihẹ fẹgbẹ naa ko ba ofin ati ilana mu.Nigba to n gbe idajọ rẹ kalẹ lonii, Ọjọru, Wẹsidee, Onidajọ S. M. Akanbi, paṣẹ pe ẹsun naa ko lẹsẹ nilẹ, ati pe ṣe ni wọn tun fi akoko ile-ẹjọ ṣofo. Fun idi eyi, Onidajọ Akanbi sọ pe ki awọn olupẹjọ lọ san owo itanran, paapaa julọ, o tun sọ pe wọn ko gbe awọn igbesẹ to yẹ nipa biba awọn agbaagba sọrọ lati ba wọn yanju ọrọ naa ko to di pe wọn wa si ile-ẹjọ


Ìbọn làwọn eléyìí fi n gba owó lọ́wọ́ àwọn èèyàn l'Ékòó kí ọwọ́ tó tẹ̀ wọ́n

Ọwọ ileeṣẹ ọlọpaa Rapid Respond Squad, RRS nipinlẹ Eko ti tẹ gendekunrin mẹta kan, ti wọn ko niṣẹ meji ju idigunjale lọ kaakiri igboro lagbegbe Agege, ipinlẹ naa. A gbọ pe ori afara lawọn mẹtẹẹta ti digun gba owo ti ko din ni ẹgbẹrun lọna ọgọrun-un naira, foonu mẹta ọtọọtọ ati aago ọwọ lọwọ ẹnikan. Ridwan Imran, ọmọ ogun ọdun; Lukman Abiọdun, ọmọ ọdun mejidinlogun, ati Abdulahi Isa, toun naa jẹ ọmọ ọdun mejidinlogun lawọn mẹtẹẹta. Iroyin to tẹ wa lọwọ sọ pe ṣe lawọn mẹtẹẹta dena de ẹni naa lori afara, tiyẹn si gbiyanju lati na papa bora, ṣugbọn ti wọn pada lee mu, ko to di pe wọn yọ ibọn si i lati gba gbogbo nnkan to ko dani. A gbọ pe Lukman Abiọdun lo lewaju ikọ ẹlẹni mẹrin naa, eyi ti awọn yooku ti salọ lọjọ naa. Nnkan bi aago mẹsan alẹ niṣẹlẹ yii waye lori afara Iṣhẹri si garaaji Berger.


Iroyin to tẹ wa lọwọ sọ pe ṣe lawọn mẹtẹẹta dena de ẹni naa lori afara, tiyẹn si gbiyanju lati na papa bora, ṣugbọn ti wọn pada lee mu, ko to di pe wọn yọ ibọn si i lati gba gbogbo nnkan to ko dani. A gbọ pe Lukman Abiọdun lo lewaju ikọ ẹlẹni mẹrin naa, eyi ti awọn yooku ti salọ lọjọ naa. Nnkan bi aago mẹsan alẹ niṣẹlẹ yii waye lori afara Iṣhẹri si garaaji Berger. Wọn ni ṣe ni wọn kọkọ sunmọ ẹni naa wi pe ko fun awọn lowo, ṣugbọn to loun ko lowo lọwọ. Nigba to rii pe adigunjale ni wọn, idi ree to fi juba ehoro, ṣugbọn ti wọn pada rii mu lagbegbe papa iṣere Agege. Bi wọn ṣe rii mu ni wọn ti fọ igo mọ ọn lori, ti wọn si tii danu kọta, ko to di pe wọn gba gbogbo dukia ọwọ rẹ.


Wọn ni ṣe ni wọn kọkọ sunmọ ẹni naa wi pe ko fun awọn lowo, ṣugbọn to loun ko lowo lọwọ. Nigba to rii pe adigunjale ni wọn, idi ree to fi juba ehoro, ṣugbọn ti wọn pada rii mu lagbegbe papa iṣere Agege. Bi wọn ṣe rii mu ni wọn ti fọ igo mọ ọn lori, ti wọn si tii danu kọta, ko to di pe wọn gba gbogbo dukia ọwọ rẹ. Gbogbo nnkan ti wọn gba lọwọ ẹ la gbọ pe ko din ni ẹgbẹrun lọna ẹgbẹta {N600,000:00} naira.


Gbogbo nnkan ti wọn gba lọwọ ẹ la gbọ pe ko din ni ẹgbẹrun lọna ẹgbẹta {N600,000:00} naira.


Wàhálà nlá tún wọ ẹgbẹ́ òṣèlú PDP ní Kwara, làwọn ọmọ ẹgbẹ́ bá yalọ APC

Iyalẹnu nla gidi lo tun jẹ nigba ti awọn ọmọ ẹgbẹ oṣelu Peoples Democratic Party, PDP nipinlẹ Kwara lawọn ko ṣe ẹgbẹ mọ, ti wọn si ni ẹgbẹ oṣelu All Progressives Congress, APC lawọn n tẹle lọ.A gbọ pe lakoko ti ẹgbẹ oṣelu PDP n mura silẹ, ti wọn si n ṣe ipalẹmọ wọn lati yan gomina wọn nijọba ibilẹ Ariwa Kwara lawọn ọmọ ẹgbẹ kẹyin si ẹgbẹ.Wọn ni olori ọdọ lẹgbẹ naa, Adam Ibrahim; akọwe ẹgbẹ, Ibrahim Idris Ejiko, Ex-officio Muhammad kudu Muhammad; alaga ijọba ibilẹ Edu tẹlẹri, Alaaji Hussein Uman (No shaking); alaga igbimọ alatunto, Usman Manzuma, atawọn oloye ẹgbẹ mẹjọ miran la gbọ pe wọn lewaju awọn ti ko din ni ẹgbẹrun kan lo si APC.


Ẹgbẹ́ òṣèlú APC níjọba ìbílẹ̀ Àríwá Kwara fòntẹ̀ lu AbdulRazaq lẹ́ẹ̀kejì

Ẹgbẹ oṣelu All Progressives Congress, APC nijọba ibilẹ Ariwa Kwara ti sọ pe awọn ti bu ọwọ lu Gomina Abdulrahman Abdulrazaq lati pada sipo naa lẹẹkeji, nitori pe iṣẹ ati iṣejọba rẹ n tẹ wọn lọrun.Sẹnetọ to n ṣoju ẹkun Ariwa Kwara, Abẹnugọn ile ibimọ aṣofin ipinlẹ naa, atawọn alẹnulọrọ, to fi mọ awọn agbaagba ẹgbẹ ni wọn pawọpọ sọ pe awọn n fẹ Abdulrazaq lati maa tẹsiwaju ijọba lọ.Yatọ si awọn wọnyi, awọn ọmọ ile igbimọ ipinlẹ naa to n ṣoju agbegbe  Edu, Patigi, Moro,  Baruten, Kaiama ko gbẹyin nibi eto ọhun to waye ni Bode Sadu.


Ìjọba mẹ̀kúnnù bẹ̀rẹ̀ àtúnṣe òpópónà Yebumot si Oloje

Akanṣe iṣẹ ti bẹrẹ lakọtun bayii lori atunṣe opopona Yebumot - AlHikmah University - Adeta Roundabout - Oloje Road to wa nijọba ibilẹ Ilorin West.Iroyin to tẹ wa lọwọ sọ pe ipo ti awọn opopona naa wa ko bojumu to fun igbokegbodo ọkọ, eyi to mu kijọba dide iranwọ fawọn araalu.Latigba ti iṣẹ naa ti bẹrẹ lawọn eeyan ti n gbe oṣuba kare fun Gomina AbdulRahman AbdulRazaq.


Ẹlẹdàá mi kò ní jẹ́ kí wọ́n tú Sunday Ìgbòho sílẹ̀ láhàámọ́ tó wà - Seriki Fulani Igangan pariwo síta

Seriki Fulani nilu Igangan to wa lagbegbe Ibarapa, Oke-Ogun nipinlẹ Ọyọ, Abdulkadir Saliu, ti sọ pe ẹlẹdaa oun ko ni jẹ ki wọn tu Oloye Sunday Adeniyi Adeyẹmọ, tii ṣe Sunday Igboho silẹ lahamọ to wa.Bẹ o ba gbagbe, Seriki Fulani ilu Igangan yii  ni Sunday Igboho fun ni gbedeke ọjọ meloo kan lati filu Igangan silẹ, iyẹn lọdun to kọja.Abdulkadir sọrọ yii lakooko to n ba akọroyin Daily Trust sọrọ ninu ifọrọwọrọ to ṣe, to si loun ko le gbadura ki Igboho ri itusilẹ gba kuro lahaamọ awọn agbofinro orileede olominira Benin ti wọn fi i si lati oṣu keje, ọdun to kọja.Ninu ọrọ rẹ, o sọ pe:“O wa lakọọlẹ pe ọmọ Yoruba mẹta pere ni wọn ji gbe niluu Igangan latigba ti wahala ọhun ti bẹrẹ, ẹya Fulani ni gbogbo awọn yooku ti wọn n ji gbe.“Inu iṣẹlẹ yẹn ni aburo mi doloogbe si. Ọpọ awọn eeyan wa ni wọn pa danu. Maaluu ti wọn ji, to sọnu tabi ti wọn ṣe baṣubaṣu ko niye. Ọrọ ibanujẹ gidi ni fun mi. Gbogbo ohun ti mo fowurọ aye mi ko jọ ni mo padanu lasiko akọlu ti Sunday Igboho ṣe si Gaa wa yẹn. Atigba naa ni aye ti nira fun mi titi dasiko yii.“O da mi loju pe oun (Sunday Igboho) naa yoo ti maa geka abamọ jẹ fun ohun to ṣe yẹn bayii.


Ọrọ ibanujẹ gidi ni fun mi. Gbogbo ohun ti mo fowurọ aye mi ko jọ ni mo padanu lasiko akọlu ti Sunday Igboho ṣe si Gaa wa yẹn. Atigba naa ni aye ti nira fun mi titi dasiko yii.“O da mi loju pe oun (Sunday Igboho) naa yoo ti maa geka abamọ jẹ fun ohun to ṣe yẹn bayii. Ko si ibi ti ọmọ Naijiria eyikeyii ko le gbe lorileede yii, gbogbo igba ni mo si ti maa n sọ pe awọn ọdaran wa kaakiri ni. Bi ọdaran ṣe wa ninu awọn ọmọ Yoruba naa lo wa laarin awa Fulani. Idi niyẹn to fi yẹ kijọba ṣiṣẹ lati wa awọn to jẹ ọdaran gan-an lawaari, ki wọn si fi wọn jofin.“Mi o faramọ ki wọn tu Sunday Igboho silẹ lahaamọ, ko si dun mọ mi bawọn eeyan ṣe n beere pe kijọba tu u silẹ.


Ko si ibi ti ọmọ Naijiria eyikeyii ko le gbe lorileede yii, gbogbo igba ni mo si ti maa n sọ pe awọn ọdaran wa kaakiri ni. Bi ọdaran ṣe wa ninu awọn ọmọ Yoruba naa lo wa laarin awa Fulani. Idi niyẹn to fi yẹ kijọba ṣiṣẹ lati wa awọn to jẹ ọdaran gan-an lawaari, ki wọn si fi wọn jofin.“Mi o faramọ ki wọn tu Sunday Igboho silẹ lahaamọ, ko si dun mọ mi bawọn eeyan ṣe n beere pe kijọba tu u silẹ. Iya toun ati awọn ẹmẹwa ẹ fi jẹ mi kọja afẹnusọ, mo si fẹ ki idajọ ododo waye lori ọrọ naa.“Loootọ ni Sunday Igboho fun mi ni gbedeke lati filu silẹ nigba yẹn, mi o si ko iyan ọrọ naa kere, ṣugbọn nigba ti mo lọọ fẹjọ sun awọn agbofinro, wọn fi mi lọkan balẹ pe ko sewu, pe kinni kan ko le ṣẹlẹ si mi. Loootọ lọjọ naa, awọn ọlọpaa bii mẹrinla ni wọn ko wa lati pese aabo, bi awọn ọmọọṣẹ Sunday Igboho ṣe bori wọn jọ mi loju.“Ko sohun meji ti mo fẹ bayii ju idajọ ododo lọ.” Bẹẹ ni Seriki Fulani naa sọ.


Iya toun ati awọn ẹmẹwa ẹ fi jẹ mi kọja afẹnusọ, mo si fẹ ki idajọ ododo waye lori ọrọ naa.“Loootọ ni Sunday Igboho fun mi ni gbedeke lati filu silẹ nigba yẹn, mi o si ko iyan ọrọ naa kere, ṣugbọn nigba ti mo lọọ fẹjọ sun awọn agbofinro, wọn fi mi lọkan balẹ pe ko sewu, pe kinni kan ko le ṣẹlẹ si mi. Loootọ lọjọ naa, awọn ọlọpaa bii mẹrinla ni wọn ko wa lati pese aabo, bi awọn ọmọọṣẹ Sunday Igboho ṣe bori wọn jọ mi loju.“Ko sohun meji ti mo fẹ bayii ju idajọ ododo lọ.” Bẹẹ ni Seriki Fulani naa sọ.


Ife ẹ̀yẹ àgbáyé: Nàìjíríà yóò kojú Ghana láràọ̀tọ̀

Ajọ to n ṣakoso ere bọọlu lagbaye, iyẹn Fédération Internationale de Football Association, FIFA ti sọ pe ikọ ẹgbẹ agbabọọlu Super Eagles ni yoo koju ẹgbẹ agbabọọlu ti orileede Ghana ninu ifigagbaga to kọgun si ife ẹyẹ agbaye, iyẹn African Qualifying Matches.Ninu eto tuntun ti FIFA gbe jade laipẹ yii lo ti je ko di mimọ pe o ti di dandan bayii ki Nàìjíríà ati Ghánà koju ara wọn lati mọ ẹni ti yoo yege fun idije ife eye agbaye to fẹẹ waye lorileede Qatar lọdun yii Yatọ si Naijiria ati Ghana ti yoo koju ara won, Egypt yoo koju Senegal; Cameroon yoo koju Algeria; DR Congo yoo koju Morocco, nigba ti Mali ati Tunisia yoo fi agba han ara wọn.Ọjọ kẹrinlelogun, oṣu kẹta si ọjọ kọkandinlọgbọn, oṣu kẹta, ọdun yii ni ifigagbaga naa yoo waye.


Ilé-iṣẹ́ ọlọ́pàá ìpínlẹ̀ Ògùn kò wá ọmọ 'Yahoo' kankan, irọ́ nlá ni o

Ileeṣẹ ọlọpaa ipinlẹ Ogun loni, ọjọ Aiku tii ṣe Sannde ti sọ pe awọn ko gbe orukọ kankan sita wi pe awọn n wa, ati pe awọn ko wa ọmọ Yahoo-Yahoo kankan. Laipẹ yii ni iroyin naa jade sita wi pe ileeṣẹ ọlọpaa ipinlẹ Ogun ti kede sita wi pe awọn n wa awọn afurasi ọmọ Yahoo-Yahoo mọkanlelọgbọn kan, ti wọn si gbe orukọ gbogbo wọn sita. Ninu iwe orukọ naa, eyi ti ẹda rẹ tẹ AWIKONKO lọwọ lati gbọ pe igbakeji ọga ọlọpaa ipinlẹ Ogun, ACP Yahaya Wakilu bu ọwọ lu. Atẹjade ti ileeṣẹ ọlọpaa ipinlẹ Ogun fi ranṣẹ sita, eyi ti ẹda rẹ tẹ wa lọwọ sọ pe irọ nla to jinna si otitọ ọrọ ni lẹta naa, ati pe gbogbo nnkan to wa ninu lẹta naa lo jẹ ayederu lati fi ṣi awọn araalu lọkan. Wọn ni ko yẹ kawọn sọrọ jade lori lẹta ati akojọpọ orukọ  naa, ṣugbọn nitori awọn to le fẹ maa fi lẹta ọhun lu jibiti lo jẹ kawọn tete pariwo sita wi pe ko si nnkan to jọ bẹẹ. Siwaju sii ni wọn sọ pe ko si igbakeji ọga ọlọpaa kankan ti orukọ rẹ n jẹ Yahaya Wakilu, iyẹn to bu ọwọ lu lẹta naa, ati pe ko si igbakeji ọga ọlọpaa ti yoo lọ bairo pupa lati fi bu ọwọ lu iwe.Bẹẹ ni wọn sọ pe ko nọmba ẹrọ ibanisọrọ to wa lori ayederu iwe naa lo jẹ ti ọga ọlọpaa kan to ti fẹyinti tipẹ.


Ẹ̀yin ọmọ Nàìjíríà, ẹ fọkàn balẹ̀, àwọn Super Eagles yóò tayọ lónìí, mo ti bá wọn sọ̀rọ̀ - Buhari

Aarẹ Muhammadu Buhari ti orileede Naijiria ti sọ pe ko sewu loko, afi giri aparo, nitori pe pẹlu ọrọ toun ba ikọ ẹgbẹ agbabọọlu Super Eagles sọ lonii ti fi han daju pe wọn yoo ṣe daadaa.Buhari lo sọ eyi di mimọ lori ikanni ayelujara rẹ laipẹ yii wi pe oun ti ba ikọ Super Eagles ati akọnimọngba wọn, Austin Eguavoen sọrọ.O ni inu oun dun lati ba balogun ikọ naa, Ahmed Musa, Aarẹ Nigerian Football Federation (NFF), Amaju Pinnick, ati aṣoju Naijiria silẹ Cameroon, Ajagunfẹyinti Abayọmi Olonisakin sọrọ. Siwaju sii lo sọ pe oun dupẹ lọwọ wọn fun bi wọn ṣe n gbe ogo Naijiria ga, toun si tun gbadura fun wọn wi pe wọn yoo tayọ ninu idije to n lọ lọwọ.


Lọ́jọ́ tí AbdulRazaq gba ààmì ẹ̀yẹ l'Abuja, àwọn obìnrin sọ̀rọ̀, ilẹ̀ kún

Ọjọ manigbagbe nla lọjọ kejilelogun, oṣu kin-in-ni ọdun 2022 jẹ ninu igbesi aye gomina ipinlẹ Kwara, AbdulRahman Abdulrazaq pẹlu bi agbarijọ ẹgbẹ awọn obinrin lẹgbẹ oṣelu All Progressives COngress, APC kaakiri orileede Naijiria ṣe pawọpọ lati gbe aami ẹyẹ nla fun un. Kii ṣe pe boya awọn obinrin wọnyi ti olu ile ẹgbẹ wọn wa nilu Abuja deedee pinnu lati fun Gomina AbdulRazaq ni awọọdu nla yii, bi ko ṣe bo ṣe fi ipo nla da awọn obinrin lọla ninu iṣakoso rẹ, ti ko si yọ awọn obinrin sẹyin ninu awọn ipo pataki igbimọ iṣakoso ijọba rẹ. Yatọ si pe AbdulRazaq fi awọn obinrin sipo pataki ninu ijọba rẹ, bẹẹ lo tun bu ọwọ lu awọn abadofin to nii ṣe pẹlu ipo tawọn obinrin gbọdọ di mu. Nigba to n sọrọ, aṣoju awọn obinrin igbimọ iṣakoso eto ipade gbogboogbo lẹgbẹ oṣelu APC, Ọnọrebu Stella Okotete gbe oṣuba kare nla fun AbdulRazaq lori bo ṣe yan awọn obinrin sawọn ipo pataki. Bẹẹ lo tun gba awọn gomina kaakiri lamọran lati tẹle ilana ati ipasẹ gomina AbdulRazaq. Lara awọn to wa nibi eto naa ni igbakeji aarẹ, Ọjọgbọn Yẹmi Ọṣinbajo; igbakeji aarẹ orileede Liberia, Ọmọwe Jewel Taylor; Sẹnetọ Yahya Oloriẹgbẹ (Kwara Central); Sẹnetọ Lọla Ashiru (South) ati Sẹnetọ Sadiq Umar (North).


Nigba to n sọrọ, aṣoju awọn obinrin igbimọ iṣakoso eto ipade gbogboogbo lẹgbẹ oṣelu APC, Ọnọrebu Stella Okotete gbe oṣuba kare nla fun AbdulRazaq lori bo ṣe yan awọn obinrin sawọn ipo pataki. Bẹẹ lo tun gba awọn gomina kaakiri lamọran lati tẹle ilana ati ipasẹ gomina AbdulRazaq. Lara awọn to wa nibi eto naa ni igbakeji aarẹ, Ọjọgbọn Yẹmi Ọṣinbajo; igbakeji aarẹ orileede Liberia, Ọmọwe Jewel Taylor; Sẹnetọ Yahya Oloriẹgbẹ (Kwara Central); Sẹnetọ Lọla Ashiru (South) ati Sẹnetọ Sadiq Umar (North). Awọn miran ni awọn aṣoju-ṣofin ti wọn jẹ obinrin kaakiri Naijiria; awọn iyawo gomina; Minisita fọrọ awọn obinrin, Paulen Tallen; atawọn mi in.


Awọn miran ni awọn aṣoju-ṣofin ti wọn jẹ obinrin kaakiri Naijiria; awọn iyawo gomina; Minisita fọrọ awọn obinrin, Paulen Tallen; atawọn mi in.


Ìjáàbù kìí ṣe dandan fáwọn akẹ́kọ̀ọ́ o - AbdulRazaq ṣe ìkìlọ̀ fáwọn ọ̀gá ilé-ẹ̀kọ́ girama

Gomina ipinlẹ Kwara, AbdulRahman AbdulRazaq ti ṣe ikilọ nla fun gbogbo awọn ọga ile-ẹkọ girama kaakiri ipinlẹ naa wi pe aṣọ ibori awọn obinrin musulumi, iyẹn Ijaabu (Hijab) kii ṣe dandan fun awọn akẹkọọ.O ni ẹni ti ibori ijaabu naa ba wu ni ko lo o, wọn ko si gbọdọ ṣe e ni kanpa fun akẹkọọ ti ko ba nifẹẹ si i.Eyi waye latari awuyewuye to tun n jẹyọ wi pe awọn ile ẹkọ Kristẹni bii Oyun Baptist High School, Ijagbo ati St Claire’s Girls Secondary School, Offa in Oyun, and Offa Local Government Area atawọn miran gbọdọ lo ijaabu ọhun.Lakooko to n sọrọ nibi ipade ajọ to n ri sọrọ eto ẹkọ, iyẹn Kwara State Teaching Service Commission nilu Ilọrin, alaga ajọ naa, Malaamu Bello Abubakar sọ pe ọna alaafia ati iṣọkan ni ijọba n gba lati gbe ẹsin larugẹ.Ninu atẹjade ti akọwe iroyin ajọ Peter Amogbonjaye fi sita lẹyin ipade alaafia lati pana ọrọ ijaabu yii, eyi to waye nilu Ilọrin, o sọ pe onikaluku lo ni ẹtọ rẹ labẹ ofin, to si gba gbogbo awọn ti ọrọ naa kan lamọran lati jawọ ninu ọrọ to le da wahala silẹ. Bakan naa lo ṣe ikilọ fun awọn ọga agba nile ẹkọ girama lagbegbe Oyun wi pe ki wọn jawọ lati maa fi ipa mu awọn akẹkọọ lati wọ ijaabu naa.


Báwọn ọmọ 'Yahoo-Yahoo' ṣe pọ̀ nìpínlẹ̀ Ògùn kò ṣẹ̀yin Gómìnà Abíọ́dún - Ògúndélé

Alaga ẹgbẹ oṣelu Peoples Democratic Party, PDP nipinlẹ Ogun, Ọmọwe Sikirulai Ogundele ti tako Gomina Dapọ Abiọdun tipinlẹ naa wi pe bawọn to n lu jibiti lori ayelujara ṣe pọ lasiko yii, ko ṣẹyin ẹ.Ogundele lo sọrọ naa laipẹ yii lẹyin ipade ẹgbẹ oṣelu PDP to waye nilu Abẹokuta.O ni bi Gomina Abiọdun ko ṣe yan awọn ọdọ sipo ninu iṣakoso rẹ, paapaa bi ko ṣe gbe eto kalẹ ti yoo wa iṣẹ fun awọn ọdọ lo fa a ti wọn fi n lu jibiti ori ayelujara.Bẹ o ba gbagbe, laipẹ yii ni Gomina Dapọ Abiọdun sọ pe ipo akọkọ ni ipinlẹ Ogun wa ninu awọn to n lu jibiti ori ayelujara lorileede Naijiria.Nigba to n sọrọ, Ogundele sọ pe o yẹ ki oju ti gomina fun iru nnkan bayii, to si gba a lamọran wi pe ko wa ọna ti yoo fi wa iṣẹ fawọn ọdọ, eyi ti ko ni jẹ ki wọn ronu nipa iwa jibiti.Siwaju sii lo sọ pe ipo ti eto aabo wa nipinlẹ Ogun ko bojumu ti, idi ree to fi gbọdọ dide lẹyin to ṣagbekalẹ ọkọ fawọn eleto aabo OP-MESSA nilu Abẹokuta."Gẹgẹ bi a ṣe mọ pe ọwọ to ba dilẹ ni eṣu maa n ya lo. Gomina ko ṣe daadaa to fawọn ọdọ, bo tilẹ jẹ pe awa la ni fasiti to pọ ju, eyi tawọn ọdọ n kẹkọọ jade loorekoore."Yatọ si pe ijoba yii ko naani ọdọ, ti wọn ko si pese iṣẹ, agbekalẹ wo ni wọn tun ni ti wọn fi n ran awọn ọdọ olokoowo kekeeke lọwọ?"Amọran mi fawọn ọdọ ati gbogbo ọmọ ipinlẹ Ogun ni pe ki wọn tubọ tẹra mọ iṣẹ wọn, nitori pe PDP ti n ṣiṣẹ lati rii daju pe wọn gba wọn silẹ kuro ninu iya ajekudorogbo yii."


Ọwọ́ tẹ Kúnlé Poly, gbajúmọ̀ ọmọ ẹgbẹ́ onímọ́tò l'Ékòó

Ileeṣẹ ọlọpaa ipinlẹ Eko, ẹka ti Rapid Response Squad (RRS) ti kede sita wi pe ọwọ awọn ti tẹ gbajugbaja ọga onimọto nipinlẹ Eko, Kunle Poly ati Sego lonii, ọjọ Aje, Mọnde.L'Ọjọbọ, Tọsidee, ọsẹ to kọja yii la gbọ pe Kunle Poly ati awọn ọmọ ẹyin rẹ da wahala nla silẹ lagbegbe Idumọta nipinlẹ Eko, nibi ti awọn ara agbegbe naa ti juba ehoro, ti wọn si pa ẹnikan danu.A gbọ pe ibi ti Kunle Poly, Sego ati awọn alẹnulọrọ ninu ẹgbẹ awakọ NURTW ti n ṣe ipade lọwọ lawọn ọlọpaa ti lọ ko wọn.Latigba naa la gbọ pe awọn ọlọpaa ti n wa Kunle Poly atawọn ọmọ ẹyin ẹ. Iroyin to tẹ wa lọwọ bayii sọ pe wọn ti gbe Kunle Poly ati Sego lọ si ileeṣẹ ọlọpaa, ẹka ti Zone II, Onikan, nipinlẹ Eko.


Gómìnà aráàlú ni AbdulRazaq - Ẹgbẹ́ àwọn elétò ìlera

Ẹgbẹ awọn eleto ilera, Coalition of Health Sector Unions, ẹka ti ipinlẹ Kwara ti gbe oṣuba kare fun Gomina AbdulRahman AbdulRazaq lori idagbasoke to n mu ba eto ilera kaakiri ipinlẹ naa, ti wọn si jẹ ko di mimọ pe lotitọ lo jẹ gomina araalu.Wọn ni o ti fi han daju wi pe ọrọ araalu, ati igbayegbadun awọn oṣiṣẹ ijọba ṣe pataki si i pupọ kọja nnkan ti ẹnikẹni le ronu nipa rẹ.Eyi waye latari bi gomina ṣe bu ọwọ lu owo oṣu tuntun ti wọn ti ṣe atunṣe rẹ lati ọdun 2019, iyẹn Consolidated Health Salary Scale (CONHESS) fun gbogbo ẹka eto ilera nipinlẹ ọhun.Nibẹ ni wọn tun ti lu AbdulRazaq lọgọ ẹnu lori bo ṣe n kọ ọsibitu kaakiri, eyi to n jẹ ki wọn wa ni ipo to ba ti igbalode mu.


SUBEB: Àwọn òṣìṣẹ́ ti bẹ̀rẹ̀ sii gba lẹ́tà ìgbéga wọn

Titi di asiko ti a ṣakojọpọ iroyin yii tan, inu idunnu ati ayọ nla ni gbogbo awọn oṣiṣẹ to wa labẹ igbimọ akoso Kwara State Universal Basic Education Board wa bayii, lori bi wọn ti bẹrẹ sii gba lẹta igbega wọn.A gbọ pe gbogbo awọn oṣiṣẹ laaarin ọdun 2017 ati 2018 kaakiri ipinlẹ naa ni wọn ti gba lẹta igbega wọn, ti wọn si n gbe oṣuba kare fun awọn alaṣẹ ati gomina wọn.Alaga ajọ naa, Ọjọgbọn Raheem Shehu Adaramaja lo sọ eyi di mimọ lọjọ Iṣẹgun, Tusidee ọsẹ yii ninu atẹjade ti akọwe iroyin rẹ, Aminat Abiọla Atẹrẹ fi sita.Bẹ o ba gbagbe, loṣu kẹjọ, ọdun to kọja ni ajọ naa ṣe idanwo ati ifọrọwanilẹnuwo fun awọn oṣiṣẹ ti wọn ti yẹ fun igbega yii, eyi ti wọn ti ṣe akojọpọ rẹ laaarin ọdun 2017, 2018, 2019 ati 2020.


Ọba Alayé tí wọ́n pa dànù: Àrídájú ti wà wí pé Dàpọ̀ Abíọ́dún ti kùnà pátápátá - Alága ẹgbẹ́ òṣèlú PDP nìpínlẹ̀ Ògùn

Alaga ẹgbẹ oṣelu Peoples Democratic Party, PDP, nipinlẹ Ogun, Ọmọwe Sikirulai Ọlawale Ogundele ti sọ pe bi wọn ṣe pa ọba alaye kan saarin ilu laipẹ yii ti fi han daju wi pe Gomina Dapọ Abiọdun ti kuna patapata.Bẹ o ba gbagbe, lọjọ Aje, Mọnde, ọsẹ yii lawọn kan lọ dena de Olu tilu Agodo nijọba ibilẹ Ewekoro, ipinlẹ naa, ti wọn si dana sun kabiyesi, Ọba Ayinde Ọdetọla, pẹlu awọn mẹta miran.Ogundele, nigba to n sọrọ l'Ọjọru, Wẹsidee, ana sọ pe iṣẹlẹ ipaniyan, ijinigbe, pẹlu bi wọn ṣe pa kabiyesi to jẹ olori ilu, ti wọn tun dana sun un mọ inu mọto pẹlu awọn mẹta miran ti fi han daju gbangba wi pe Dapọ Abiọdun ko mọ nnkankan nipa iṣejọba. O sọ pe eto aabo labẹ iṣakoso gomina yii ti mẹhẹ patapata, o si ti doju bọlẹ kọja afẹnuroyin, tabi ohun tawọn eeyan tun le maa dawọ bo mọlẹ. Siwaju sii lo sọ pe kẹnikẹni ma ṣe gba ọrọ Gomina Abiọdun gbọ pe wi pe alaafia wa nipinlẹ Ogun lori ọrọ aabo, nitori pe ko sẹni to le sun, ko diju mejeeji lakoko ijọba Dapọ Abiọdun, to si ni eyi jẹ arapa ikuna nla ti ijọba yii ni.


Ọọ̀ni Ilé-Ifẹ̀ fẹ́ẹ́ dá Wòlíì Ayọ̀délé lọ́lá lọ́jọ́ àyájọ́ olólùfẹ́

Gbogbo eto lo ti fẹẹ pari bayii fun akanṣe eto ọlọdọọdun ti Wolii Elijah Babatunde Ayọdele, alaṣẹ ati oludasilẹ ṣọọṣi INRI Evangelical Spiritual Church nipinlẹ Eko maa n ṣe. AWIKONKO gbọ pe gbogbo ọjọ kẹrinla, oṣu keji, ọdun ni Wolii Ayọdele maa n fi ẹmi imoore han si Ọlọrun to da ohun gbogbo.Ọjọ naa si ni Wolii Ayọdele maa n fi ẹmi imoore han sawọn ololufẹ ati alabaṣiṣẹpọ, pẹlu awọn eeyan lawujọ, ti yoo si ro wọn lagbara lara ọtọ. Eyi to fẹẹ waye lọdun yii la gbọ pe Ọọni Ile-Ifẹ, Ọba Adeyẹye Ẹnitan Ogunwusi fẹẹ da Wolii Ayọdele lọla nipa yiyọju sibi akanṣe isin idupẹ naa.Ṣaaju akoko yii ni Sultan tilu Ṣokoto, Sa’adu Abubakar ti sọ pe oun yoo wa nilu Eko lati yẹ Wolii Ayọdele si, nitori pe Ọlọrun n gba ẹnu rẹ sọrọ loore-koore.Ọpọ igba ni Ọba Adeyẹye ti fidi rẹ mulẹ wi pe Wolii Ayọdele wa lara awọn Wolii ti Ọlọrun n lo lakooko yii, ti kii sii fi igba kan bo ọkan ninu, ati pe o yatọ si awọn Wolii alatẹnujẹ.


Ìwádìí bẹ̀rẹ̀ lórí àwọn tó ṣekú pa Ọba alayé l'Ógùn

Ileeṣẹ ọlọpaa ipinlẹ Ogun ti sọ pe iwadii awọn ti bẹrẹ lẹkunrẹrẹ lati mọ awọn to lọwọ si bi wọn ṣe pa Ọba Ayinde Ọdẹtọla, Olu tilu Agodo, to wa nijọba ibilẹ Ewekoro, ipinlẹ naa nipakupa. Kii ṣe bi wọn ṣe pa Kabiyesi yii, Ọba Ọdẹtọla lo n jẹ kayeefi, bi ko ṣe pe wọn tun dana sun un mọ inu mọto ẹ lakooko to wọnu ilu wa, ti ko si sẹni to le daa mọ wi pe kabiyesi ni, eyi gan-an lo n kọ awọn eeyan lominu pupọ. Lara awọn awuyewuye to ta si AWIKONKO leti ni pe awọn kan ko fẹ Ọba Ọdẹtọla nipo gẹgẹ bi Olu tilu Agodo, wahala yii si la gbọ pe o ti wa nilẹ latigba ti wọn ti fi kabiyesi jẹ.Ẹsun ti wọn ka si Kabiyesi lẹsẹ ni pe kii ṣe ọmọ ilu Owu to laṣẹ ati anfaani lati jẹ ọba nibẹ. Wọn ni ọmọ Ake ni, nitori naa, ko ni ẹtọ kankan lati jẹ ọba.Nigba to n sọrọ lori iṣẹlẹ ọhun, Olu Itori, Ọba Akorede Akamọ sọ pe irọ to jinna si otitọ ni wi pe wahala wi pe wọn ko fẹ ọba naa nipo wa nilẹ, ati pe wahala to wa nilẹ ko ni nnkan ṣe pẹlu ọrọ ipo ọba.


Michael Jackson tó n fi oògùn abẹnugọ̀ngọ̀ lu jìbìtì dèrò àtìmọ̀lé

Ajọ to n gbogun ti ṣiṣe owo ilu mọkumọku ati iwa jibiti lorileede yii, Economic and Financial Crimes Commission (EFCC) ti sọ pe ọwọ awọn ti tẹ gendekunrin kan, Michael Jackson, ẹni ti wọn ni ko niṣẹ meji ju jibiti ori ayelujara lọ.EFCC sọ pe iṣẹ awọn to n mu ode ariya dun pẹlu awọn orin igbalode ọlọkan-o-jọkan, tii ṣe Dick Jockey ni Michael fi n boju fawọn eeyan wi pe oun n ṣe, lai mọ pe iṣẹ jibiti ori ayelujara gangan lo yan laayo. Wọn ni oogun abẹnugọngọ ajẹbiidan lo n lo lati gba owo lọwọ awọn eeyan lori ikanni ayelujara, ati pe orukọ kan to jẹ ti obinrin, iyẹn Ella lo fi n pe ara rẹ fawọn alaimọkan. Agbẹnusọ fun EFCC, Wilson Uwujaren to fi iṣẹlẹ yii to wa leti sọ pe mọto Toyota 4-runner kan, mọto Honda Accord kan, Kọmputa alagbeeka, foonu olowo iyebiye to fi owo jibiti ra ni wọn ri gba lọwọ ẹ ni kete ti ọwọ palaba rẹ segi. Bẹẹ lo sọ pe ko ni pẹ ti yoo foju ba ile-ẹjọ lẹyin ti iwadii ba tubọ pari lori rẹ.


Àwọn tó n da ìdọ̀tí síbi tí kò yẹ n'Ílọrin yóò ru igi oyin - Ìjọba Kwara

Orin tijọba ipinlẹ Kwara n kọ fawọn to n da ilẹ sibi ti ko tọ kaakiri ilu Ilọrin bayii ni pe 'k'ọlọmọ kilọ f'ọmọ rẹ o, ooni a ro', lori bi wọn ṣe gbe igbimọ tuntun ti yoo maa ri sọrọ awọn to n da idọti nu.Ko si nnkan meji to jẹ ki ijọba ipinlẹ naa labẹ Gomina AbdulRahman AbdulRazaq gbe igbimọ ẹlẹni marun-un yii dide, bi ko ṣe lati fọ ilu Ilọrin to jẹ olu-ilu ipinlẹ naa mọ toni-toni. A gbọ pe ko sibi ti awọn eeyan, iyẹn awọn araalu ko le da idọti si, ti wọn kii sii lojuti bi wọn ba n da idọti nu. Bi wọn ṣe n gbe idọti saaarin opopona, ni wọn n gbe e siwaju ileeṣẹ ijọba, eyi to n ba ijoba funrẹ ninu jẹ.  Alaga igbimọ naa ni wọn pe ni Air Vice Marshal Ishaq Balogun {Rtd}, ẹni ti yoo ṣiṣẹ papọ pẹlu ileeṣẹ eto ayika, atawọn alẹnulọrọ lati rii pe eto yii fẹsẹ mulẹ. Awọn miran to tun wa ninu igbimọ yii ni Col Kayode Umar;  Navy Captain Ayodele Olowolagba; Alaaji Sa'ad Ayuba Dan-musa; ati Gabriel Towoju, toun je akọwe.


'Messiah' tí a tí n retí tipẹ́ ni AbdulRazaq - Tówojú

Kọmiṣanna fọrọ eto ikansira-ẹni nipinlẹ Kwara, Ọnọrebu Ọlabọde George Towoju, ti sọ pe Messiah ọjọ pipẹ tawọn araalu ti n reti ni Gomina AbdulRahman AbdulRazaq, nitori pe awọn akanṣẹ iṣẹ idagbasoke to la oju awọn eeyan si ẹtọ wọn lo dawọ le latigba to ti de ori ipo. Ọnọrebu Towoju tun gbe oṣuba kare fun bi Gomina AbdulRazaq ṣe bu ọwọ lu iwe igbega fawọn oṣiṣẹ State Universal Basic Education Board (SUBEB), ẹka tipinlẹ Kwara laipẹ yii.Ninu ifọrọwerọ ti Ọnọrebu Towoju bawọn akọroyin ṣe nilu Ilọrin laipẹ yii lo si jẹ ko di mimọ. To si ni awọn idagbasoke ti ko ṣẹlẹ ri nipinlẹ naa ni Gomina wọn ti mu wọle, paapaa lẹka eto ẹkọ. Bakan naa lo tun gbe oṣuba kare fun Gomina AbdulRazaq lori bo ṣe bu ọwọ lu owo oṣu tuntun fun awọn oṣiṣẹ bẹrẹ lati ipele keje titi de ipele kẹtadinlogun, to si ni gbogbo wọn ni wọn ti bẹrẹ sii gba owo oṣu naa bayii. "Gomina AbdulRahman AbdulRazaq tun ti fi ara rẹ han wi pe ololufẹ araalu, paapaa gbogbo awọn ọmọ ipinlẹ Kwara loun jẹ, eyi si la le ri ninu ọwọ to fi mu ọrọ eto ẹkọ ati awọn oṣiṣẹ. "Ijọba ana kuna lati san awọn owo yii lati ọdun 2013, eyi lo si fa a ti ajọ UBEC fi yọ ipinlẹ Kwara kuro lara awọn to n jẹ anfaani wọn, bii idagbasoke ileewe atawọn owo iranwọ miran.


Bakan naa lo tun gbe oṣuba kare fun Gomina AbdulRazaq lori bo ṣe bu ọwọ lu owo oṣu tuntun fun awọn oṣiṣẹ bẹrẹ lati ipele keje titi de ipele kẹtadinlogun, to si ni gbogbo wọn ni wọn ti bẹrẹ sii gba owo oṣu naa bayii. "Gomina AbdulRahman AbdulRazaq tun ti fi ara rẹ han wi pe ololufẹ araalu, paapaa gbogbo awọn ọmọ ipinlẹ Kwara loun jẹ, eyi si la le ri ninu ọwọ to fi mu ọrọ eto ẹkọ ati awọn oṣiṣẹ. "Ijọba ana kuna lati san awọn owo yii lati ọdun 2013, eyi lo si fa a ti ajọ UBEC fi yọ ipinlẹ Kwara kuro lara awọn to n jẹ anfaani wọn, bii idagbasoke ileewe atawọn owo iranwọ miran. "Inu wa dun wi pe Gomina AbdulRazaq rii daju wi pe oun san awọn owo naa, lati le maa jẹ anfaani lọdọ UBEC. Mo fẹẹ fi da yin loju pe ipinlẹ Kwara ko si nibi ti wọn maa n wa tẹlẹ mọ, wọn ti sun siwaju, bi a ba n sọrọ nipa eto ẹkọ."


"Inu wa dun wi pe Gomina AbdulRazaq rii daju wi pe oun san awọn owo naa, lati le maa jẹ anfaani lọdọ UBEC. Mo fẹẹ fi da yin loju pe ipinlẹ Kwara ko si nibi ti wọn maa n wa tẹlẹ mọ, wọn ti sun siwaju, bi a ba n sọrọ nipa eto ẹkọ."


Ileeṣẹ Flour Mill leleyi lọ digun ja, ko to kagbako iku ojiji l'Ado-Odo Ọta

Ọjọ gbogbo ni t'ole, ọjọ kan ṣoṣo ti wọn pe ni t'olohun lo de ba ogbologbo adigunjale kan lagbegbe Atan Ọta, ijọba ibilẹ Ado-Odo Ọta nipinlẹ Ogun lọjọ Iṣẹgun, Tusidee, ọsẹ yii. Kani kii ṣe pe awọn eleto aabo ipinlẹ Ogun, So-Safe Corps ko fọrọ ọhun falẹ rara ni, o ṣee ṣe ko jẹ pe gbogbo awọn adigunjale naa lo maa raaye na papa bora, ki wọn si ma ri ẹnikankan mu balẹ ninu wọn. AWIKONKO gbọ pe ileeṣẹ Flour Mill to wa lagbegbe Ararọmi, loju ọna Orita, opopona Ṣokoto, Atan Ọta, lawọn adigunjalẹ yii lọ ja lole lọjọ karundinlọgbọn, oṣu kin-in-ni, ọdun yii, ni nnkan bi agogo mẹwaa ku iṣeju mẹẹdọgbọn.Wọn ni bi olobo naa ṣe tẹ awọn So-Safe lọwọ ni wọn ti sare gbera lọ sibẹ, ti wọn si doju kọ awọn adigunjale naa to to bii mẹjọ pẹlu nnkan ija oloro loriṣiriṣi. Nibi ti wọn ti n fibọn dabira funra wọn, ni ọkan lara wọn ti fara gbọta, to si ṣubu lulẹ ku loju ẹsẹ. Eyi lo si jẹ kawọn yooku na papa bora, ti wọn ko si duro gbe awọn ẹru ti wọn wa jigbe. Foonu itel kan, bata ẹsẹ meji ọtọọtọ, awọn ohun elo inu ile to n lo ina atawọn nnkan miran ni wọn gba lọwọ wọn, ki wọn to salọ.


Nibi ti wọn ti n fibọn dabira funra wọn, ni ọkan lara wọn ti fara gbọta, to si ṣubu lulẹ ku loju ẹsẹ. Eyi lo si jẹ kawọn yooku na papa bora, ti wọn ko si duro gbe awọn ẹru ti wọn wa jigbe. Foonu itel kan, bata ẹsẹ meji ọtọọtọ, awọn ohun elo inu ile to n lo ina atawọn nnkan miran ni wọn gba lọwọ wọn, ki wọn to salọ. Gbogbo awọn nnkan wọnyi la gbọ pe wọn ti fa le awọn ọlọpaa ẹkun Atan Ọta lọwọ, to fi mọ oku ọkan lara wọn.


Gbogbo awọn nnkan wọnyi la gbọ pe wọn ti fa le awọn ọlọpaa ẹkun Atan Ọta lọwọ, to fi mọ oku ọkan lara wọn.


Ko pẹ ti wọn gba Akilapa sile gẹgẹ bi ọlọdẹ lo ji goolu miliọnu mẹẹdogun naira gbe salọ l'Abẹokuta

Orin 'Akiti the Ghost, Akiti the Lazy man', lawọn ara agbegbe ijọba ibilẹ Ọdẹda nipinlẹ Ogun n kọ fun gendekunrin kan, Adewale Adegbenro ti ọpọ awọn eeyan mọ si Akilapa, nigba tọwọ palaba rẹ segi lọjọ Aje, Mọnde, ọsẹ yii. AWIKONKO gbọ pe ọdun to kọja ni wọn gba Akilapa gẹgẹ bi ọlọde lati maa ṣọ ile kan to wa lagbegbe Adigbẹ nilu Abẹokuta. Ko pẹ ti wọn lo bẹrẹ iṣẹ ninu ile naa la gbọ pe Akilapa bẹrẹ sii fimu finlẹ lori awọn dukia to fẹẹ jigbe salọ. Wọn ni bo ṣe di ọjọ kẹrinla, oṣu kejila, ọdun to kọja, Akilapa wọ inu ile naa lọ, to si ji dukia ati goolu olowo iyebiye. Gbogbo ẹru ti wọn ni Akilapa jigbe salọ ko din ni miliọnu mẹẹdogun naira, ti wọn ko si rii latigba naa. Gbara ti awọn to gba Akilapa gẹgẹ bi ọlọdẹ ko ti rii mọ, ti wọn si ṣakiyesi awọn dukia to jigbe, ni wọn ti gba teṣan ọlọpaa Adigbẹ, ati ileeṣẹ ọlọpaa CIID Annex to wa ni Alagbọn nipinlẹ Eko lọ lati fi to wọn leti.


Wọn ni bo ṣe di ọjọ kẹrinla, oṣu kejila, ọdun to kọja, Akilapa wọ inu ile naa lọ, to si ji dukia ati goolu olowo iyebiye. Gbogbo ẹru ti wọn ni Akilapa jigbe salọ ko din ni miliọnu mẹẹdogun naira, ti wọn ko si rii latigba naa. Gbara ti awọn to gba Akilapa gẹgẹ bi ọlọdẹ ko ti rii mọ, ti wọn si ṣakiyesi awọn dukia to jigbe, ni wọn ti gba teṣan ọlọpaa Adigbẹ, ati ileeṣẹ ọlọpaa CIID Annex to wa ni Alagbọn nipinlẹ Eko lọ lati fi to wọn leti. Awọn ọlọpaa Alagbọn yii ni wọn ranṣẹ oṣiṣẹ So-Safe Corps fun iranlọwọ iwadii wọn. Nigba ti aṣiri maa pada tu, ọjọ kẹrinlelogun, oṣu ti a wa ninu ẹ yii lọwọ palaba Akilapa segi lagbegbe kan nilu Ọdẹda. Iyalẹnu ni wọn lo jẹ fun gbogbo awọn ara agbegbe yii, nigba ti wọn pada mọ pe ọdaran pọmbele ni Akilapa, ati pe ṣe lo wa farapamọ sibẹ, ki aṣiri rẹ ma ba a tu sita.


Awọn ọlọpaa Alagbọn yii ni wọn ranṣẹ oṣiṣẹ So-Safe Corps fun iranlọwọ iwadii wọn. Nigba ti aṣiri maa pada tu, ọjọ kẹrinlelogun, oṣu ti a wa ninu ẹ yii lọwọ palaba Akilapa segi lagbegbe kan nilu Ọdẹda. Iyalẹnu ni wọn lo jẹ fun gbogbo awọn ara agbegbe yii, nigba ti wọn pada mọ pe ọdaran pọmbele ni Akilapa, ati pe ṣe lo wa farapamọ sibẹ, ki aṣiri rẹ ma ba a tu sita. Ni bayii, a gbọ pe wọn ti fa Akilapa le awọn ọlọpaa Alagbọn naa lọwọ lati tẹsiwaju iwadii wọn.


Ni bayii, a gbọ pe wọn ti fa Akilapa le awọn ọlọpaa Alagbọn naa lọwọ lati tẹsiwaju iwadii wọn.


Ogun to n dena ajakalẹ arun Korona ti pọ kaakiri ipinlẹ Ogun - Ijọba

Ijọba ipinlẹ Ogun labẹ Gomina Dapọ Abiọdun ti sọ pe ogun to n dena ajakalẹ arun korona, iyẹn AstraZeneca ti wa lọpọ yanturu kaakiri ibudo eleto ilera ayasọtọ to wa nipinlẹ naa. Kọmiṣanna fọrọ eto ilera nipinlẹ naa, Dọkita Tomi Coker lo sọ eyi di mimọ lakooko to n bawọn akọroyin ijọba sọrọ nilu Abẹokuta, to si ni ogun yii ni ipele keji fawọn to ti gba ti alakọkọ. O lawọn ti ko ba tii gba ogun yii ki wọn tete lọ si awọn ibudo eto ilera ti wọn ya sọtọ fun gbigba ogun yii, lati gba a ko to di pe o tan. O ni ẹgbẹrun ẹgbẹrun lọna igba ataabọ le diẹ{255,000} ti AstraZeneca, ẹgbẹrun lọna ọgọfa {120,000} ti Pfizer, ati ẹgbẹrun mejilelọgbọn {32,000} ti Moderna vaccine lawọn ti tẹwọ gba lati okeere wọle sipinlẹ Ogun. Coker sọ siwaju pe oun ti bẹrẹ igbesẹ pẹlu awọn alẹnulọrọ, olori agbegbe lati ṣe ipolongo naa fawọn eeyan wọn lati tete lọ gba ogun to n dena ajakalẹ arun ọhun.


Ọgbọn ọjọ ni Kunle Poly atawọn meji yoo lo lọgba ẹwọn

Ile-ẹjọ Majisireeti to wa lagbegbe Yaba nipinlẹ Eko ti paṣẹ pe ki awọn ọlọpaa lọ ti Alaaji Adekunle Lawal ti ọpọ awọn eeyan mọ si Kunle Poly si ahamọ wọn fun ọgbọn ọjọ gbako lori wahala to ṣẹlẹ lagbegbe Idumọta laipẹ yii.Yatọ si Kunle Poly, ile-ẹjọ tun paṣẹ pe awọn meji tọwọ tẹ pẹlu Kunle Poly ni ki wọn jọ wa lahamọ ọlọpaa naa titi digba ti igbẹjọ yoo tun pada waye. Bẹ o ba gbagbe, l'Ọjọbọ tii ṣe Tọsidee, ọsẹ to kọja lọ ni wahala nla kan bẹ silẹ lagbegbe Idumọta, nibi ti wọn ti pa eeyan kan danu, ti ọpọ awọn eeyan si farapa yannayanna, eyi ti wọn sọ pe wahala naa ko ṣẹyin Kunlẹ Poly to jẹ alaga ẹgbẹ awakọ NURTW, ẹka ti Lagos Island Branch 'B'.AWIKONKO gbọ pe olu ileeṣẹ ọlọpaa to wa ni Onikan, l'Ekoo, iyẹn Zonal Monitoring Unit, Zone 2 ni Kunle Poly atawọn meji ọhun yoo wa, nibi ti wọn yoo ti maa gbatẹgun alaafia. Ọmọọba Idowu Onikoyi Johnson ati Agboọla Akeem Kosọkọ lawọn meji ti yoo wa lọgba ọlọpaa, gẹgẹ bi Onidajọ Linda Balogun ṣe paṣẹ rẹ.Agbẹjọro ọlọpaa, Mọrufu Animashaun lo pe ẹjọ naa, to si ni awọn eeyan naa jẹbi ẹsun ọdaran ninu iwe ofin ti ọlọpaa tọdun 2020 ati ti orileede yii tọdun 1999.


Ọdaran agbebọn meji pade iku ojiji lẹnu iṣẹ l'Ogun

Ileeṣẹ ọlọpaa ipinlẹ Ogun labẹ ọga wọn, Lanre Bankọle ti jẹ ko di mimọ pe awọn ọdaran agbebọn meji ti wọn koju ija sawọn Fulani darandaran kan ninu igbo Isaala Orile, nilu Ayetoro, ipinlẹ naa. Ọjọ Iṣẹgun, Tuside to kọja yii la gbọ pe awọn mejeeji naa kagbako iku ojiji lakooko ikọlu yii. AWIKONKO gbọ pe nibi tawọn Fulani darandaran ti n fi maluu wọn jẹjo kaakiri lawọn ọdaran agbebọn naa ti lọ dena de wọn pẹlu ibọn atawọn nnkan ija oloro miran. Lara awọn to kofiri wọn la gbọ pe wọn ta ileeṣẹ ọlọpaa lolobo, ko to di pe wọn lọ koju wọn. Bi wọn ṣe kofiri awọn ọlọpaa la gbọ pe wọn ti doju ibọn kọ wọn, ti wọn si lawọn ọlọpaa ko fọrọ ọhun falẹ tawọn naa fi bẹrẹ sii dabọn bo wọn pada. Nibẹ la gbọ pe ibọn ti ba meji lara wọn, ti awọn yooku si juba ehoro.


Lara awọn to kofiri wọn la gbọ pe wọn ta ileeṣẹ ọlọpaa lolobo, ko to di pe wọn lọ koju wọn. Bi wọn ṣe kofiri awọn ọlọpaa la gbọ pe wọn ti doju ibọn kọ wọn, ti wọn si lawọn ọlọpaa ko fọrọ ọhun falẹ tawọn naa fi bẹrẹ sii dabọn bo wọn pada. Nibẹ la gbọ pe ibọn ti ba meji lara wọn, ti awọn yooku si juba ehoro. Ileeṣẹ ọlọpaa lakooko ti wọn n fidi iṣẹlẹ ọhun mulẹ f'AWIKONKO jẹ ko ye wa pe ọlọpaa kan, Ọmọlayọ Ọlajide padanu ẹmi rẹ lakooko ikọlu naa to waye fun ogun iṣẹju gbako, ko to di pe awọn ọdaran agbebọn naa juba ehoro. Wọn ni ọkada Bajaj ni ko ni nọmba idanimọ, ibọn mẹta ọtọọtọ, foonu kekere kan, ada ati oogun abẹnugọngọ loriṣiriṣi tawọn ọdaran naa ko wa jagun ni wọn ri gba lọwọ awọn meji to pade iku ojiji yii. Ọga ọlọpaa, Bankọla nigba to n ba idile ọlọpaa to pade iku ojiji naa, Ọlajide kẹdun, o ṣeleri wi pe ọwọ yoo tẹ awọn to salọ naa laipẹ, lati fi imu wọn danrin.


Ileeṣẹ ọlọpaa lakooko ti wọn n fidi iṣẹlẹ ọhun mulẹ f'AWIKONKO jẹ ko ye wa pe ọlọpaa kan, Ọmọlayọ Ọlajide padanu ẹmi rẹ lakooko ikọlu naa to waye fun ogun iṣẹju gbako, ko to di pe awọn ọdaran agbebọn naa juba ehoro. Wọn ni ọkada Bajaj ni ko ni nọmba idanimọ, ibọn mẹta ọtọọtọ, foonu kekere kan, ada ati oogun abẹnugọngọ loriṣiriṣi tawọn ọdaran naa ko wa jagun ni wọn ri gba lọwọ awọn meji to pade iku ojiji yii. Ọga ọlọpaa, Bankọla nigba to n ba idile ọlọpaa to pade iku ojiji naa, Ọlajide kẹdun, o ṣeleri wi pe ọwọ yoo tẹ awọn to salọ naa laipẹ, lati fi imu wọn danrin.


AbdulRazaq bu ọwọ́ lu ìwé ètò ìṣúná ọdún 2022

Gomina AbdulRahman AbdulRazaq lọjọ Ẹti, Furaidee, ana, ti bu ọwọ lu eto iṣuna ipinlẹ Kwara fọdun 2022 ti a wa yii, eyi ti wọn sọ pe ida mẹrindinlọgọta ninu rẹ yoo lọ sinu awọn akanṣe iṣẹ idagbasoke to n lọ lọwọ, ati tuntun ti wọn fẹẹ dawọ le, lati pari wọn lai fi akoko ṣofo. Eto iṣuna yii la gbọ pe o din diẹ ni biliọnu lọna igba {N189,617,487,624} naira. Ọjọbọ, Tọsidee, ọsẹ yii ni ile igbimọ aṣofin ipinlẹ Kwara bu ọwọ lu iwe abadofin eto iṣuna ọhun, ko to di pe wọn pada gbe e lọ siwaju Gomina AbdulRazaq lati fi ontẹ tirẹ sii.


Ilu Eko ni Nurudeen n gbe, ipinlẹ Ogun lo ti ji ọkada gbe ko to ha sọwọ agbofinro

Ẹpa ko boro mọ fun baale ile kan ti wọn pe orukọ rẹ ni Nurudeen Tajudeen nigba tọwọ eleto aabo ipinlẹ Ogun, So-Safe Corps, ẹkun tijọba ibilẹ Ado-Odo Ọta tẹ ẹ, to si n bẹbẹ pe ki wọn ṣe oun jẹjẹ.Ojule kejila, adugbo Olowookere, Orile-Agege nipinlẹ Eko la gbọ pe Nurudeen, ọmọ bibi Iganna nipinlẹ Ọyọ naa n gbe. Ko si niṣẹ meji ju ko maa ji ọkada ọlọkada gbe kaakiri ipinlẹ Ogun. A gbọ pe ọkada Bajaj ti nọmba idanimọ rẹ jẹ FJ 8291, eyi ti Nurudeen jigbe gbẹyin lo pada tu aṣiri rẹ sita lọjọ kẹtadinlọgbọn, oṣu yii, iyẹn Ọjọbọ, Tọside, ọsẹ yii.Iroyin to tẹ wa lọwọ sọ pe nnkan bi agogo mẹjọ kọja ogun iṣẹju, alẹ ọjọ naa ni Nurudeen ji ọkada yii gbe niwaju ọtẹẹli Mokland to wa ni Ọta, nibi ti wọn gbe e si. Wọn ni bo ṣe gbe ọkada naa, lawọn eeyan ti rii, ti wọn si sare ranṣẹ sawọn eleto aabo So-Safe Corps to wa nitosi, ko to di pe wọn sare tẹle lẹyin. Bi ọwọ ṣe tẹ ẹ lo ti bẹrẹ sii dọbalẹ bẹbẹ pe ki wọn foju aanu wo oun, nitori pe iṣẹ eṣu ni, ati pe oun ko mọ igba ti oun ji ọkada naa gbe. Mọruf Yusuf to jẹ agbẹnusọ fun ileeṣẹ So-Safe Corps sọ pe ọga awọn Sọji Ganzallo ti paṣẹ pe ki wọn lọ fa Nurudeen le awọn ọlọpaa ẹkun Sango lọwọ lati tẹsiwaju iwadii lori ẹ.


Ẹ wojú ayédèrú pásítọ̀ tó n kó ìbásùn fún ìyá àtọmọ méjì l'Abẹ́òkúta

'Ẹ ṣaanu mi, ẹ foju aanu wo mi, ẹ da aṣọ aṣiri bo mi', wọnyi lawọn ọrọ ẹbẹ to n tẹnu ayederu pasitọ kan to fi ilu Abẹokuta, nipinlẹ Ogun ṣe ibugbe, Timothy Oluwatimilẹhin, nigba ti ọwọ palaba rẹ segi.Timothy ni alakoso ṣọọṣi Spirit Filled International Christian Church to wa lagbegbe Olomoore nilu Abẹokuta, gẹgẹ bi a ṣe gbọ.Wọn ni iyaale ile kan loun pẹlu ọkọ rẹ ja, to si lọ ba Timothy fun amọran ati adura, ṣugbọn ti wọn ni ṣe lo sọ fun un pe ko lọ ko ẹru rẹ atawọn ọmọ rẹ meji maa bọ ni ṣọọṣi. Obinrin naa ko ro o lẹẹmeji to fi gbọ si Timothy lẹnu. Latigba naa lo ti n gbe lọdọ rẹ pẹlu awọn ọmọ rẹ mejeeji, nibi to ti lanfaani lati maa ko ibasun fun wọn lojoojumọ. Bi aṣiri yii ṣe tu si ọkọ obinrin naa lọwọ lo ti gba ileeṣẹ awọn to n ja fun ẹtọ ọmọniyan labẹ ijọba lọ, lati fi to wọn leti. Loju ẹsẹ ni wọn ti lọ fi to awọn ọlọpaa Adatan nilu Abẹokuta leti, ko to di pe wọn lọ gbe Timothy. Nigba tọwọ tẹ Timothy, to si rii pe ko si ọna abayọ, lo ba bẹrẹ sii bẹbẹ pe ki wọn ṣe oun jẹjẹ nitori pe iṣẹ eṣu ni Ọga ọlọpaa ipinlẹ Ogun, Lanre Bankọle ti paṣẹ pe ki iwadii tẹsiwaju, ki wọn si fi oju Timothy ba ile-ẹjọ.


Ẹgbẹrun mẹtalelogun ni mo ta Kẹkẹ Maruwa ti wọn fi ṣe mi laanu danu, mi o mọ pe aṣiri maa tu - Azeez Saka

Gendekunrin kan, Azeez Saka ti jẹwọ nita gbangba wi pe ileeṣẹ eleto aabo So-Safe Corps nipinle Ogun wi pe ka loun mọ pe aṣiri maa pada tu sita ni, oun ki ba ti ma gbiyanju lati ta Kẹkẹ Maruwa ti wọn fi ṣe oun laanu danu. AWIKONKO gbọ pe obinrin kan lo ra Kẹkẹ Maruwa, pẹlu erongba lati maa fi wa owo ounjẹ funra rẹ. Ko pẹ to ra Kẹkẹ Maruwa naa, lo pe Azeez Saka, ẹni ti ọpọ awọn eeyan tun mọ si Eko lati maa ba a fi ṣiṣẹ, ko si maa mu owo wa fun un lojoojumọ, iyẹn lẹyin to ba ti yọ owo tirẹ sapo. Wọn ni Saka ko fi Kẹkẹ Maruwa naa ṣiṣẹ ju ọjọ meloo kan lọ, to fi na papa bora, ti wọn ko si rii mọ. Eyi lo jẹ ki obinrin to nii gba teṣan ọlọpaa, ati ileeṣẹ eleto aabo ipinlẹ Ogun, Sof-Safe Corps lọ lati fi to wọn leti. Latigba naa la gbọ pe wọn ti n wa Saka kaakiri, ti wọn ko si rii.Nigba ti aṣiri maa pada tu sita, wọn nibi ti gendekunrin meji kan, Abdulkadri Dauda ati Uthman Hudu ti n tu Kẹkẹ Maruwa ọhun, eyi ti nọmba idanimọ rẹ jẹ LSR602QG palẹ lọwọ palaba wọn ti segi, iyẹn lọjọ kọkanlelogun, oṣu kin-in-ni, ọdun ti a wa yii, ni nnkan bi agogo mẹjọ ku iṣẹju mẹrinla alẹ.


Wọn ni Saka ko fi Kẹkẹ Maruwa naa ṣiṣẹ ju ọjọ meloo kan lọ, to fi na papa bora, ti wọn ko si rii mọ. Eyi lo jẹ ki obinrin to nii gba teṣan ọlọpaa, ati ileeṣẹ eleto aabo ipinlẹ Ogun, Sof-Safe Corps lọ lati fi to wọn leti. Latigba naa la gbọ pe wọn ti n wa Saka kaakiri, ti wọn ko si rii.Nigba ti aṣiri maa pada tu sita, wọn nibi ti gendekunrin meji kan, Abdulkadri Dauda ati Uthman Hudu ti n tu Kẹkẹ Maruwa ọhun, eyi ti nọmba idanimọ rẹ jẹ LSR602QG palẹ lọwọ palaba wọn ti segi, iyẹn lọjọ kọkanlelogun, oṣu kin-in-ni, ọdun ti a wa yii, ni nnkan bi agogo mẹjọ ku iṣẹju mẹrinla alẹ. Agbegbe kan ti wọn n pe ni Goro Yard, Atan, ijọba ibilẹ Ado Odo Ọta lawọn mejeeji yii n gbe, ibẹ si l'akara wọn ti tu s'epo. Lakooko ti wọn n fọrọ wa wọn lẹnu wo ni wọn ti jẹwọ wi pe Saka lo ta a fawọn lowo pọọku. Azeez Saka Iwadii ti wọn ṣe lo mu ki ọwọ pada tẹ Saka, to si jẹwọ wi pe lotitọ loun ta Kẹkẹ Maruwa naa danu, koun too na papa bora, ati pe ẹgbẹrun mẹtalelogun naira lowo toun ta a fawọn to nilo rẹ.


Agbegbe kan ti wọn n pe ni Goro Yard, Atan, ijọba ibilẹ Ado Odo Ọta lawọn mejeeji yii n gbe, ibẹ si l'akara wọn ti tu s'epo. Lakooko ti wọn n fọrọ wa wọn lẹnu wo ni wọn ti jẹwọ wi pe Saka lo ta a fawọn lowo pọọku. Azeez Saka Iwadii ti wọn ṣe lo mu ki ọwọ pada tẹ Saka, to si jẹwọ wi pe lotitọ loun ta Kẹkẹ Maruwa naa danu, koun too na papa bora, ati pe ẹgbẹrun mẹtalelogun naira lowo toun ta a fawọn to nilo rẹ. Nigba to n fidi iroyin yii mulẹ, Mọruf Yusuf to jẹ alukoro ileeṣẹ So-Safe Corps naa ṣalaye pe lotitọ ni, ati pe ẹni to ni Kẹkẹ Maruwa ọhun ti yọju, to si ti ṣalaye bi gbogbo ọrọ naa ṣe jẹ. Yusuf sọ pe ọga awọn, Sọji Ganzallo ti paṣẹ pe kawọn ko awọn mẹtẹẹta lọ fawọn ọlọpaa ẹkun Atan, lati tẹsiwaju iwadii lori wọn, ki wọn le fi wọn jofin ọdaran.


Nigba to n fidi iroyin yii mulẹ, Mọruf Yusuf to jẹ alukoro ileeṣẹ So-Safe Corps naa ṣalaye pe lotitọ ni, ati pe ẹni to ni Kẹkẹ Maruwa ọhun ti yọju, to si ti ṣalaye bi gbogbo ọrọ naa ṣe jẹ. Yusuf sọ pe ọga awọn, Sọji Ganzallo ti paṣẹ pe kawọn ko awọn mẹtẹẹta lọ fawọn ọlọpaa ẹkun Atan, lati tẹsiwaju iwadii lori wọn, ki wọn le fi wọn jofin ọdaran.


Wàhálà nlá dé báwọn tó n yàgbẹ́ káàkiri orí àkìtàn, inú igbó àtàwọn ilé tí kò ní ṣálángá ní Kwara

Loju naa lati gbogun ti ajakalẹ arun Kọlẹra, ati oniruuru arun gbogbo, ijọba ipinlẹ Kwara lohun ti ṣetan lati gbogun ti gbogbo awọn to n yagbẹ kaakiri ori akitan, inu igbo, ati awọn ibi ti ko yẹ laaarin ilu.Ijọba Kwara labẹ Gomina AbdulRahman AbdulRazaq sọ pe awọn ti gbe igbimọ ti yoo ri si bi awọn iwa ibajẹ naa dide, lati gbogun ti wọn.Ajọ to n ri sọrọ eto ayika nipinlẹ Kwara, iyẹn Kwara State Environmental Protection Agency (KWEPA), ti bẹrẹ lati maa ti ojule de ojule, agbegbe de agbegbe lati mọ awọn ile ti ko ni ṣalanga.Ohun ti a gbọ ni pe agbegbe Sango to wa nilu Ilọrin lawọn oṣiṣẹ ajọ naa ti bẹrẹ iṣẹ imọtoto wọn, pẹlu erongba lati gbogun ti ajakalẹ arun gbogbo to n tan kaakiri ilu.Ile ti ko din ni ogun la gbọ pe aṣiri wọn tu sita wi pe wọn ko ni ṣalanga ti wọn n yagbẹ si, to si jẹ pe inu igbo, ori akitan ati inu kọta ni wọn n da igbẹ si, paapaa lakooko ti ojo ba n rọ lọwọ.Gbogbo awọn wọn yii ni wọn ti gba iwe ikilọ lati tete wa nnkan ṣe, iyẹn bi wọn ko ba fẹ ki ijọba ti ile wọn pa. Bakan naa awọn ile ti ṣalanga wọn ti kun, ti wọn ko si ko, eyi ti wọn lo n jẹ ki omi agbegbe naa bajẹ la gbọ pe awọn naa ti gbe iwe ikilọ.Ṣaaju akoko yii ni alakoso ajọ naa, Alaaji Sa'ad Ayuba Dan-Musa ti sọ lori redio nipinlẹ Kwara wi pe agbegbe Sango lawọn ti fẹẹ bẹrẹ iṣẹ ayẹwo ọhun, latari awọn ẹsun ti wọn ti gba loriṣiriṣi nipa iwa buruku yii.Olori ẹka kan nileeṣẹ to n ri si idalẹnu, Arabinrin Ọlawumi Taiwo Adedọtun, nigba toun naa n sọrọ ṣalaye pe awọn araalu maa n bẹru awọn Wole-Wole nigba kan, nitori ti wọn gbagbọ pe awọn gan-an ni agbofinro nipa imọtoto.O wa gbawọn oṣiṣẹ wọn lamọran lati ṣiṣẹ wọn bi iṣẹ, ki wọn ma si ṣe gba abẹtẹlẹ kankan.


Àgbà òṣèré tíátà, Tàfá Olóyèdé ti kú o

Iroyin to tẹ wa lọwọ bayii ti sọ pe agba oṣere tiata nni, Tafa Oloyede ti jade laye, to si n ṣe ọpọ awọn eeyan ni kayeefi nla.Ọmọ bibi ilu Ẹdẹ, nipinlẹ Ọṣun naa la gbọ pe o bẹrẹ iṣẹ tiata lọdun 1974, to si ti kopa ribiribi nidi iṣẹ tiata ọhun.Abẹ agba oṣere nni, to ti filẹ ṣe aṣọbora, Oyin Adejobi ni Tafa Oloyede ti bẹrẹ iṣẹ tiata, to si ti kopa ninu sinima bii 'Jaiyesimi', 'Ayanmọ', 'Ekurọ Ọlọja', 'Orogun', ati 'Akanji Oniposi' to gbe e jade.Aarọ oni, Tusidee, ọjọ kin-ni-in, oṣu keji, ọdun 2022 ni Oloyede ku nile ẹ to wa lagbegbe Arowomọlẹ, Kajọla nilu Oṣogbo.


Idibo 2023: Ẹsan n bọ wa ke - Wolii Ayọdele ṣe ikilọ nla fun Tinubu

Alaṣẹ ati oludasilẹ ṣọọṣi INRI Evangelical Spiritual Church lorileede Naijiria, Wolii Elijah Ayọdele, lonii, Ọjọru, Wẹsidee ti sọ pe ẹsan iwa ti Aṣiwaju ẹgbẹ oṣelu All Progressives Congress (APC), Bọla Ahmẹd Tinubu ti hu sẹyin n bọ laipẹ lati ke lori rẹ. O ni ko ṣọra fun gbigbe apoti lati du ipo Aarẹ orileede yii, nitori pe kii ṣe ẹru rẹ rara.Wolii Ayọdele lo sọrọ yii ninu atẹjade ti akọwe iroyin rẹ, Ọgbẹni Ọṣhọ Oluwatosin, gbe jade lọsan oni, Wẹsidee, to si ni gbogbo awọn aṣepamọ Tinubu lo n bọ wa foju han nita gbangba. O ni awọn eso ti ko dara, eyi ti Aṣiwaju Tinubu ti gbin lati ọdun pipẹ lo n bọ wa ruwe jade sita, ti yoo si foju han si gbogbo aye. Wolii Ayọdele sọ pe ṣe ni Aṣiwaju Tinubu ja agbara gba lọwọ awọn aṣiwaju kan, nitori ti ara rẹ nikan, nnkan wọnyi ni yoo si pada wa ṣẹlẹ soun naa, ayafi bi Ọlọrun ma foju aanu wo o. "Tinubu ti gbin awọn eso kan ti ko dara, asiko yii si ni yoo kore awọn eso naa, awọn eso wọnyi ko dara to, ẹsan si n bọ wa ke. Awọn to gbe dide ni yoo dalẹ rẹ.


Wolii Ayọdele sọ pe ṣe ni Aṣiwaju Tinubu ja agbara gba lọwọ awọn aṣiwaju kan, nitori ti ara rẹ nikan, nnkan wọnyi ni yoo si pada wa ṣẹlẹ soun naa, ayafi bi Ọlọrun ma foju aanu wo o. "Tinubu ti gbin awọn eso kan ti ko dara, asiko yii si ni yoo kore awọn eso naa, awọn eso wọnyi ko dara to, ẹsan si n bọ wa ke. Awọn to gbe dide ni yoo dalẹ rẹ. Mo rii wi pe awọn nnkan buburu to ti ṣe sẹyin n dọdẹ rẹ. "Ninu irin ajo oṣelu rẹ, o ti ja agbara gba lọwọ awọn aṣiwaju kan, nnkan to ṣe yii naa n bọ wa ṣẹlẹ si i ninu ẹgbẹ oṣelu APC. "Ko nilo lati tun ja fitafita fun ọjọ iwaju oṣelu rẹ mọ, ẹsan n bọ wa ke lori ọkan irin ajo oṣelu rẹ.


Mo rii wi pe awọn nnkan buburu to ti ṣe sẹyin n dọdẹ rẹ. "Ninu irin ajo oṣelu rẹ, o ti ja agbara gba lọwọ awọn aṣiwaju kan, nnkan to ṣe yii naa n bọ wa ṣẹlẹ si i ninu ẹgbẹ oṣelu APC. "Ko nilo lati tun ja fitafita fun ọjọ iwaju oṣelu rẹ mọ, ẹsan n bọ wa ke lori ọkan irin ajo oṣelu rẹ. Aanu Ọlọrun nikan lo le gba a silẹ lọwọ awọn nnkan to f'ẹ ṣubu luu." Siwaju sii ni Wolii Ayọdele tun sọ pe: "Ọlọrun nifẹẹ Tinubu to pọ, ṣugbọn ko fẹran ara rẹ. Mi o kii ṣe ọta Tinubu, mo nifẹẹ rẹ, mi o si ni nnkankan pẹlu rẹ.


Aanu Ọlọrun nikan lo le gba a silẹ lọwọ awọn nnkan to f'ẹ ṣubu luu." Siwaju sii ni Wolii Ayọdele tun sọ pe: "Ọlọrun nifẹẹ Tinubu to pọ, ṣugbọn ko fẹran ara rẹ. Mi o kii ṣe ọta Tinubu, mo nifẹẹ rẹ, mi o si ni nnkankan pẹlu rẹ. Mo nifẹ si pupọ awọn nnkan rẹ, ṣugbọn mo ni lati sọ ọkan Ọlọrun nipa afojusun rẹ. "Mo fẹ ko tun lọ fi ẹmi wadii lọdọ awọn Wolii miran kaakiri. Bi wọn ki ba a ṣe alatẹnujẹ, wọn yoo sọ otitọ ọrọ fun un."


Mo nifẹ si pupọ awọn nnkan rẹ, ṣugbọn mo ni lati sọ ọkan Ọlọrun nipa afojusun rẹ. "Mo fẹ ko tun lọ fi ẹmi wadii lọdọ awọn Wolii miran kaakiri. Bi wọn ki ba a ṣe alatẹnujẹ, wọn yoo sọ otitọ ọrọ fun un."


Tẹlifísàn Kwara bẹ̀rẹ iṣẹ́ wákàtí mẹ́rìnlélógún

Idunnu ti ṣubu lu ayọ gbogbo ọmọ ati olugbe ipinlẹ Kwara bayii, lori bi ileeṣẹ tẹlifiṣan ipinlẹ naa, Kwara TV ṣe bẹrẹ iṣẹ alaṣeyipo, iyẹn wakati mẹrinlelogun, lai dawọ duro. Yatọ si eyi, ohun to n mu kawọn eeyan maa gba ilu ati ijo lati dawọ idunnu ni bi wọn tun ṣe gun ori ikanni StarTimes 'Channel 113', ati FreeTV 502.Ọjọ Iṣẹgun tii ṣe Tusidee, ọsẹ yii la gbọ pe ileeṣẹ tẹlifiṣan naa bẹrẹ iṣẹ lakọtun fun igba akọkọ, eyi ti Gomina AbdulRahman AbdulRazaq dari rẹ. Itan nla tuntun ni ipinlẹ naa tun fi lọlẹ yii, nitori pe lati bi ogun ọdun le ti wọn ti da ileeṣẹ tẹlifiṣan yii silẹ, wọn ko ṣiṣẹ wọ wakati mẹrinlelogun ri, igba kọkọ rẹe. Bakan naa la gbọ pe igbesẹ nla ti bẹrẹ lati gun ikanni DSTV, fun igbadun gbogbo araalu, paapaa awọn ọmọ ipinlẹ naa ti wọn wa kaakiri agbaye, lati mọ ohun to n lọ nipinlẹ wọn.


Gbogbo ìgbà la ma máa ṣe ìrànwọ́ fáwọn òṣìṣẹ́ elétò ààbò - AbdulRazaq

Gomina ipinlẹ Kwara, AbdulRahman AbdulRazaq tun ti fi ọrọ idaniloju sita lọjọ Aje, Mọnde, ọsẹ yii wi pe awọn ti ṣetan lati maa ṣe iranlọwọ to ba yẹ lasiko fun gbogbo ileeṣẹ eleto aabo to wa nipinlẹ ọhun. O ni oun yoo rii daju pe ajọṣepọ to dan mọran n wa laaarin ijọba ati gbogbo ileeṣẹ eleto aabo, paapaa awọn ologun nipinlẹ Kwara. Nibi akanṣe eto Nigerian Army/West Africa Social Activities (WASA), eyi ti 22 Armoured Brigade to wa ni Ṣobi pẹlu ajọṣepọ Army Institute of Science and Education Technology ni Ṣobi, ilu Ilọrin ṣagbatẹru rẹ ni Gomina AbdulRazaq ti sọrọ yii jade. Nigba to n ṣe koriya fawọn ọga ologun ati gbogbo ileeṣẹ eleto aabọ nibi akanṣe eto ọhun, ti ọdun 2021, o sọ pe iṣẹ takuntakun ni wọn n ṣe, paapaa lakooko ti orileede Naijiria n koju ipenija lori eto aabo. AbdulRazaq jẹ ko di mimọ pe kii ṣe tẹnu, ipinlẹ naa wa lara awọn ipinlẹ to n jẹ anfaani eto aabo to peye kọja sisọ. Siwaju sii lo jẹ ko di mimọ pe gbogbo igba atawọn ileeṣẹ eleto aabo ba ti n beere fun iranwọ, lawọn yoo maa dide lati ṣe e lai fi ẹlẹyamẹya ṣe.


Buhari ba Ben Bruce kẹdun iku mama rẹ

Aarẹ Muhammadu Buhari ti ba ọkan lara awọn aṣofin orileede Naijiria tẹlẹri, Sẹnetọ Ben Murray-Bruce kẹdun iku mama rẹ, Arabinrin Margaret Murray-Bruce to jade laye lẹni ọdun marundinlaadọrun-un.Ninu atẹjade ti agbẹnusọ Buhari lori ọrọ iroyin ati ipolongo, Garba Ṣhehu, gbe jade lonii, Ọjọru, Wẹsidee, o sọ pe ẹdun ọkan lo jẹ fun ijọba orileede yii lati gbo iroyin iku obinrin naa to gba ọrọ ẹsun mu tọkantọkan. O ni akikanju gidi ni oloogbe naa, ati pe ipa to ko ninu idagbasoke orileede Naijiria nipa titọ awọn ọmọ ti kii ṣe tiẹ, to si kọ wọn ni ọna Ọlọrun ko ṣee gbagbe titi lai. Aarẹ Buhari wa gba Sẹnetọ Ben Murray-Bruce, ẹni to jẹ alaṣẹ ati oludasilẹ ileeṣẹ Silverbird Group, ati gbogbo mọlẹbi lamọran lati tọ ipasẹ rere ti mama naa fi silẹ lọ.


Lẹyin ọdun kẹta! Ọṣinbajo tun ranti 'Ọjọ m ba ku'

Igbakeji Aarẹ orileede Naijiria, Ọjọgbọn Yẹmi Ọṣinbajo tun ti ṣe iranti ọjọ naa ti ko ba padanu ẹmi rẹ sinu ijamba ọkọ ofurufu agberapa, iyẹn Helicopter, eyi to ja lori irin nilu Kabba, ipinlẹ Kogi. Ọjọgbọn Ọṣinbajo ati awọn aṣiwaju orileede yii kan ni wọn jọ wa ninu ọkọ baluu agberapa ọhun lọjọ keji, oṣu keji, ọdun 2019 lakooko to ja.Ibi ipolongo idibo ni Ọjọgbọn Yẹmi Ọṣinbajo atawọn eeyan naa n lọ nigba naa, ko to di pe baluu yii ja lulẹ lojiji, to si tun gbina. Ọṣinbajo nigba to n sọrọ sọ pe 'ọjọ ibanujẹ' ni ọjọ naa ko ba jẹ, ṣugbọn toun dupẹ lọwọ Ọlọrun to pa oun mọ kuro lọwọ ewu. “Ṣugbọn inu mi dun, mo si dupẹ lọwọ Ọlọrun wi pe ọjọ naa wa di ọjọ iṣẹgun ati idupẹ." Ọṣinbajo sọrọ. Nigba tọ gbe ọrọ naa sori ikanni ayelujara lati ọwọ agbenusọ rẹ, Laolu Akande, sọ pe: "Ogo ni fun orukọ Ọlọrun!


“Ṣugbọn inu mi dun, mo si dupẹ lọwọ Ọlọrun wi pe ọjọ naa wa di ọjọ iṣẹgun ati idupẹ." Ọṣinbajo sọrọ. Nigba tọ gbe ọrọ naa sori ikanni ayelujara lati ọwọ agbenusọ rẹ, Laolu Akande, sọ pe: "Ogo ni fun orukọ Ọlọrun! Oni lo pe ọdun mẹta geerege ti ỌL|ORUN ko igbakeji Aarẹ ati awa mọkanla yọ nilu Kogi, nigba ti ọkọ baluu agberapa wa deede ja lulẹ! Ẹ darapọ mọ wa lati yin Ọlọrun, ẹni to ko wa yọ nipa Ogo rẹ, ẹni to si le ṣe tayọ imọ ẹnikẹni, kọda kọja ohun ti a beere fun, paapaa ohun ti a ko lero! ỌPẸ NLA"


Oni lo pe ọdun mẹta geerege ti ỌL|ORUN ko igbakeji Aarẹ ati awa mọkanla yọ nilu Kogi, nigba ti ọkọ baluu agberapa wa deede ja lulẹ! Ẹ darapọ mọ wa lati yin Ọlọrun, ẹni to ko wa yọ nipa Ogo rẹ, ẹni to si le ṣe tayọ imọ ẹnikẹni, kọda kọja ohun ti a beere fun, paapaa ohun ti a ko lero! ỌPẸ NLA"


Àwọn tó n da ilẹ̀ nù sójú títì yóò bẹ̀rẹ̀ síí kàgbákò nlá báyìí - Kọmíṣánnà

Kọmiṣanna fọrọ eto ayika ati agbegbe nipinlẹ Kwara, Ọnọrebu Abọsede Ọlaitan Buraimọh ti sọ pe gbogbo awọn to n da ilẹ ati idọti sibi ti ko yẹ kaakiri ipinlẹ naa ni yoo bẹrẹ sii ti ika abamọ bọ ẹnu nigba tọwọ palaba wọn ba bẹrẹ sii segi. Ọnọrebu Buraimọh sọ pe pẹlu bi nnkan ṣe n lọ yii, ojubọrọ ko ṣee gba ọmọ lọwọ ekurọ, afi ki wọn kan an nipa fun gbogbo araalu, paapaa awọn to n huwa ibajẹ nipinlẹ naa. Lakooko to n ṣabẹwo si bawọn eeyan ṣe n tẹle ilana ati ofin dida ilẹ ati idọti nu, Ọnọrebu Buraimọh sọ pe alaigbọran lo pọ ju ninu awọn olugbe ipinlẹ naa, ti awọn si gbọdọ jẹ ki wọn bẹrẹ sii jiya ẹṣẹ wọn lakọtun.O ni ipinlẹ ọhun ko nii laju silẹ mọ lati maa wo awọn to n da idọti nu sibi ti ko yẹ, paapaa kaakiri opopona ati iwaju ile onile, to si ni eto ati ilana lawọn eeyan gbọdọ maa tẹle bayii.


O ma se o! Mọto akero jabọ lori afara l'Abẹokuta, eeyan meji lo ku loju ẹsẹ

Ko din ni eeyan meji ti wọn ti jẹ Ọlọrun nipe lonii, Ọjọru, Wẹsidee, nibi ijamba mọto to waye lagbegbe Olomore, nilu Abẹokuta, ipinlẹ Ogun. Ori afara Olomore nijọba ibilẹ Abẹokuta North nijamba naa ti waye laago mẹjọ kọja ogun iṣẹju, gẹgẹ bi a ṣe gbọ. Awọn meji ni iroyin fi to wa leti wi pe wọn jade laye loju ẹsẹ, ko to di pe awọn ẹlẹyinju aanu, atawọn oṣiṣẹ eleto aabo oju popona debẹ lati doola ẹmi awọn to kagbako ijamba yii.


Ọmọ ọga agba Poli tẹlẹ dero ẹwọn lori ẹsun 'Yahoo-Yahoo' n'Ilọrin

Ọkan lara awọn ọga agba tẹlẹri nile ẹkọ gbogboniṣe tilu Ọffa, iyẹn Federal Polytechnic, Offa, Ọlaoye Jamiu Ọlanrewaju lo ti wa lahamọ awọn oṣiṣẹ ajọ to n gbogun ti iwa jibiti ati ṣiṣe owo ilu kumọkumọ, Economic and Financial Crimes Commission, EFCC bayii lori ẹsun jibiti ori ayelujara ati gbajuẹ.Ọlanrewaju, pẹlu awọn meji kan, Badmus Ridwan Moyọsọrẹ toun jẹ ọmọ bibi ilu Ibadan ati Abdulsalam Ibrahim toun wa lati ilu Malete nijọba ibilẹ Moro, ipinlẹ Kwara ni wọn jọ wa lahamọ EFCC.A gbọ pe Ọjọbọ, Tọsidee ana lawọn mẹtẹẹta wọnyi foju ba ile-ẹjọ lori ẹsun jibiti ati gbajuẹ lori ayelujara. Wọn lawọn mẹtẹẹta yii ni wọn jẹbi ẹsun ti wọn fi kan wọn niwaju Onidajọ Adenike Akinpelu ti ile-ẹjọ giga ipinlẹ Kwara to wa nilu Ilọrin


Àrágbáyamúyamù àkànṣe iṣẹ́ bẹ̀rẹ̀ ní pẹrẹu ní Kwara, l'AbdulRazaq bá gbàwọn agbaṣẹ́ṣe lámọ̀ràn láti jára mọ́ṣẹ́

Ijọba ipinlẹ Kwara labẹ Gomina AbdulRahman AbdulRazaq ti gba gbogbo awọn agbaṣẹṣe lamọran lati jara mọ iṣẹ akanṣe ti wọn gbe le wọn lọwọ, lojuna lati tete pari wọn, ko si si lilo fun igbadun araalu.Yatọ si eyi, ijọba Kwara tun gba gbogbo awọn araalu, paapaa awọn awakọ lati ṣe suuru gidigidi lawọn opopona, iyẹn bi akanṣe iṣẹ idagbasoke opopona ṣe n lọ kaakiri lọwọ. Wọn jẹ ko di mimọ pe awọn ohun amuyẹ bii ilana lati wa ọkọ loju popona lọsan ati loru ni ijọba ti pese silẹ, ki wọn si tẹle awọn ilana ọhun.Bakan naa nijọba tun jẹ ko ye araalu wi pe awọn oṣiṣẹ oju popona ti yoo maa dari ọkọ lọtun losi yoo wa nita lati dari ọkọ, fun idi eyi, awọn eeyan ko gbọdọ tapa si idari wọn.Lara awọn opopona ti akanṣe iṣẹ idagbasoke opopona yoo ti maa lọ ni Osi-Obbo Aiyegunle, Ilesha Baruba Gwanara, Afara oloke ti General Tunde Idiagbon ati Yebumot – layipo (Roundabout) Adeta  – Mount Carmel. Awọn opopona ti yoo bẹrẹ lọsẹ to n bọ ni:i. Reconstruction of Adeta Roundabout - Pakata Roundabout, Ilorin ii. Rehabilitation of Oja Roundabout - Pakata Roundabout, Ilorin iii. Construction of Oloje - Ita Aman Madi Road, Iloriniv. Tanke Oke Odo Ring Road 1.8km Ilorin v. Construction of Ballah Township Road (Rehabilitation of Eyenkorin to Ballah 6.2Km)vi.


Rehabilitation of Oja Roundabout - Pakata Roundabout, Ilorin iii. Construction of Oloje - Ita Aman Madi Road, Iloriniv. Tanke Oke Odo Ring Road 1.8km Ilorin v. Construction of Ballah Township Road (Rehabilitation of Eyenkorin to Ballah 6.2Km)vi. Construction of General Hospital Road - Ottevii. Construction of Ora Township Roadviii. Secretariat road to New Market Lafiagi Township, Lafiagi ix.


Construction of General Hospital Road - Ottevii. Construction of Ora Township Roadviii. Secretariat road to New Market Lafiagi Township, Lafiagi ix. Tsaragi Township Road Edu x. Rehabilitation of Iyana Shonga to Shonga Road, Shonga xi. Construction of Tsuba – central School, lade Patigixii.


Tsaragi Township Road Edu x. Rehabilitation of Iyana Shonga to Shonga Road, Shonga xi. Construction of Tsuba – central School, lade Patigixii. Construction of Oloje road linking Balodexiii. Construction of Coca Cola – Palace Road, Jebbaxiv. Construction of Lanwa Townshipxv.


Construction of Oloje road linking Balodexiii. Construction of Coca Cola – Palace Road, Jebbaxiv. Construction of Lanwa Townshipxv. Construction of Oloru Township Roadxvi. Bani Township Road
xvii. Construction of Okuta Central Mosque Junction - Emirs Palace - Sakiyara xviii.


Construction of Oloru Township Roadxvi. Bani Township Road
xvii. Construction of Okuta Central Mosque Junction - Emirs Palace - Sakiyara xviii. Construction of Saint Clairs Junction Offa Ikotun Roadxix. Oko – Idofin – Igbana Road Rehabilitationxx. Construction of Oke Oyi Township Roadxxi.


Construction of Saint Clairs Junction Offa Ikotun Roadxix. Oko – Idofin – Igbana Road Rehabilitationxx. Construction of Oke Oyi Township Roadxxi. Construction of (2x12.5) span Bridge along Bukka-Adena Road Kaiama


Construction of (2x12.5) span Bridge along Bukka-Adena Road Kaiama


Aye o! Wọn ju gbajumọ oloṣelu meji sẹwọn ọdun kọọkan l'Abẹokuta

Ile-ẹjọ Majisireeti to fikalẹ si adugbo Iṣabọ to wa nijọba ibilẹ Guusu Abẹokuta, nilu Abẹokuta, ipinlẹ Ogun ti ju awọn gbajugbaja oloṣelu meji kan, Adewale Ogundele ati Ibrahim Amọjẹ, sẹwọn ọdun kọọkan gbako lori ẹsun lilo ibọn lọna ti ko tọ.Adewale ati Ibrahim lọwọ tẹ ni Aafin Alake tilẹ Ẹgba lọjọ kẹrindinlogun, oṣu kẹwaa, ọdun to kọja. Ibi ipade gbogboogbo ti ẹgbẹ oṣelu All Progressives Congress, APC ṣe lọwọ ti tẹ awọn mejeeji yii pẹlu ibọn. Ko to di pe ileeṣẹ ọlọpaa foju wọn ba ile-ẹjọ.Onidajọ O. O. Adebọ ninu idajọ rẹ sọ pe awọn ẹri toun ri gba nipa awọn mejeeji yii kọja ohun ti wọn n fọwọ bo mọlẹ, to si ni wọn gbọdọ lọ jiya ẹṣẹ wọn nipa ẹwọn ọdun kan gbako, ati iṣe aṣekara.


Awọn Agbẹkọya lawọn ṣetan lati foogun abẹnugọngọ gbe Igboho jade kuro lẹwọn to wa

Ẹgbẹ awọn Agbẹkọya lorileede Naijiria ti sọ pe asiko ti to fun wọn bayii lati jẹ ki gbogbo agbaye mọ agbara ti wọn ni nipa oogun abẹnugọngọ. Wọn ni pẹlu bi nnkan ṣe n lọ lori ọrọ olori ajijangbara ilẹ Yoruba, Oloye Sunday Adeniyi Adeyẹmọ tọpọ awọn eeyan mọ si Sunday Igboho, afi ki awọn tete jẹ ki ijọba apapọ Naijiria mọ pe ilẹ Yoruba ṣi ni oogun abẹnugọngọ to daju. Aarẹ ẹgbẹ Agbẹkọya, Oloye Kamọrudeen Okiki Arẹmu lo sọ eyi di mimọ laipẹ yii, to fi ni bi ijọba Naijiria ko ba tete fi Sunday Igboho silẹ nibamu pẹlu ilana ofin, awọn ṣetan lati fi agbara ibilẹ, iyẹn oogun abẹnugọngọ gbe e jade kuro nibi to wa.Nibi iwọde ifẹhonuhan alalaafia ti wọn ṣe niluu Oṣogbo, ipinlẹ Ọṣun, l’Ọjọbọ, Tọsidee, to kọja yii, ni wọn ti jẹ ko di mimọ pe Igboho ki i ṣe ọdaran, o si daju pe ijọba apapọ orileede Naijiria ni wọn mọ-ọn-mọ da a duro sinu ọgba ẹwọn orileede olomiran Benin to wa lati ọdun to kọja.Oloye Arẹmu sọ pe awọn ti mu lẹta onikọkọ meje ọtọọtọ lọ sọdọ Ọọni Ile-Ifẹ, Ọba Adeyẹye Ẹnitan Ogunwusi, lati ba awọn fi jiṣẹ fun Aarẹ Buhari.Ninu ọrọ rẹ siwaju, o ṣalaye pe,“Orukọ mi ni Oloye Kamorudeen Okiki Arẹmu, Aarẹ apapọ ẹgbẹ Agbẹkọya kaakiri agbaye.  A gbọdọ ṣe iwọde yii nitori gbogbo nnkan to n lọ lorileede yii bayii buru pupọ.“A ti kọkọ ṣe iru iwọde yii niluu Ibadan lasiko Ọba Saliu Adetunji to ti waja bayii, koko meje la fun kabiesi nigba yẹn lati ba wa fun ijọba apapọ, ṣugbọn ẹyọ kan ṣoṣo ni wọn ṣe nibẹ, iyẹn naa si ni lori ọrọ epo bẹntiroolu, tori a ti mura silẹ fun ohunkohun to le ṣẹlẹ ti wọn ba fi kun owo epo.“Lara koko mẹfa to ku ni atunto orileede yii, o ṣe pataki pupọ, o ya mi lẹnu nigba ti wọn ṣe ifọrọwanilẹnuwo pẹlu Aarẹ Buhari, to sọ pe oun ko mọ nnkan to n jẹ atunto, a mọ pe irọ lo n pa, ṣe lo fẹẹ maa tẹsiwaju ninu bi wọn ṣe n ṣe owo Naijiria baṣubaṣu.“Ti atunto ba wa, a maa ni awọn ọlọpaa ibilẹ, a maa ni awọn ọlọpaa ipinlẹ, idagbasoke yoo wa kaakiri agbegbe, nnkan amayedẹrun yoo kari, ọdọ awa Yoruba ni idaji owo ti wọn n na lorileede yii ti n wọle.“Awọn Hausa sọ pe awọn ki i mu ọti bia, awa Yoruba n mu un, awọn ijọba a gba owo-ori ọja (VAT) lọwọ wa lati fi tun ọdọ awọn Hausa ṣe, nibo ni wọn ti n ṣe bẹẹ, a nilo atunto.“A gbọdọ pada si bi ofin wa ṣe wa lọdun 1960, ohun lo dara ju fun wa, koda bi a ba gbe ẹlomiran sipo aarẹ; yala Yoruba tabi Hausa, oju kan naa la ma a wa.“Atunto gbọdọ wa ṣaaju idibo apapọ lọdun 2023, a mọ pe ijọba apapọ ni awọn sọja, wọn ni ọlọpaa, ṣugbọn a ti sọ fun wọn pe ti gbogbo nnkan ba n lọ bo ṣe wa yii, idibo apapọ yẹn le ma waye o, wọn ko gbọdọ fi oju alaijẹ-nnkan wo wa, a mọ nnkan ti a n ṣe, a ko sa fun ẹnikẹni.“Ẹ wo wahala aisi eto aabo, ko si aabo nibi kankan mọ lorileede Naijiria, bi awọn ajinigbe ṣe n ṣe tiwọn, ni awọn agbeniṣowo n gbilẹ si i, awopn adigunjale ko dawọ duro. Laipẹ la gbọ pe awọn adigunjale gbajọba ni Ileefẹ, ko too di pe kabiesi paṣẹ akooko ti awọn araalu gbọdọ rin, a ko le ma a ba bayii lọ.“Bakan naa ni ọrọ Sunday Igboho. Sunday Igboho ki i ṣe ọdaran, a ti n sọ ọ tẹlẹ, a si tun maa tẹsiwaju lati sọ ọ, a mọ pe ijọba apapọ labẹ Buhari ni wọn mu Sunday Igboho silẹ si ọgba ẹwọn orileede Benin, ṣugbọn awa n sọ funjọba orileede Benin bayii pe ki wọn fi Sunday Igboho silẹ nilana ofin nipasẹ kootu kiakia, nitori ọna aitọ ni wọn gba mu un silẹ, wọn ko gbe e lọ si kootu kankan mọ, tabi ki a lo agbara ibilẹ wa lati tu u silẹ.“Mo tun sọ ọ lẹẹkan sii, awa Agbẹkọya maa mu Sunday Igboho kuro lẹwọn orileede Benin ti wọn ko ba fi i silẹ nilana ofin, ṣe nijọba wọn kan deede maa gbọ pe Sunday Igboho ti jade kuro lọgba ẹwọn.“Iwọde wa yii ṣi n tẹsiwaju, ipinlẹ to ba wu wa la le lọ, a ti ṣetan fun ohunkohun to ba fẹẹ ṣẹlẹ, ko si ọlọpaa kankan to le fi pampẹ ofin mu wa.”


Wàhálà tuntun dé bá Ìgbòho, ọ̀nà tí wọ́n tún gbé ọ̀rọ rẹ̀ gbà rèé

Bi iroyin to tẹ AWIKONKO lọwọ laipẹ yii ba fi jẹ otitọ, a jẹ pe wahala ati idaamu tuntun lo tun de ba olori ajijangbara ilẹ Yoruba nni, Oloye Sunday Adeyẹmọ, tii ṣe Sunday Igboho lahamọ to wa lorileede olominira Bẹnin.A gbọ pe ijọba orileede Bẹnin ti fi oṣu mẹfa kun asiko ti Sunday Igboho yoo lo lahamọ wọn to wa. Oloye Yọmi Aliyu, agbẹjọro Igboho lo tu aṣiri yii sita wi pe awọn ti gba iwe ti wọn fi sun itimọle ọkunrin naa, eyi to lo kọ awọn lominu pupọ. Sugbọn ṣa, ohun to n ya awọn eeyan lẹnu ni pe, ṣaaju asiko yii, Ọgbẹni Pẹlumi Ọlajẹngbesi, ẹni toun naa jẹ ọkan lara awọn agbẹjọro Igboho toun filu Abuja ṣe ibugbe sọ pe ọkunrin naa ko ni pẹ ẹ jade lahamọ to wa laipẹ.“Oloye Sunday Igboho yoo jade laipẹ, iro ayọ ati idunnu yoo si sọ kaakiri ilẹ Yoruba. Ko si iyemeji nibẹ pe akikanju ọkunrin gidi ni. “Ọrọ to fidi mulẹ daadaa ni mo n sọ o, o kan jẹ pe awọn aṣaaju ilẹ Yoruba wa yii gbọdọ lọọ wa ọwọ iwa abosi, imọtara-ẹni-nikan, bọlẹ, ki wọn si gba ki iwa rere leke.” Aliyu ninu ọrọ rẹ jẹ ko di mimọ pe ko si ẹsun kan ni pato ti wọn fi kan Igboho, eyi to ni ọwọ ti wọn fi mu ọrọ naa ko bojumu to, to si loun yoo lọ sile-ẹjọ ECOWAS lati tako bi wọn ṣe fẹẹ sun itimọle Igboho siwaju fun oṣu mẹfa miran.Fun awọn to ba n ba iṣẹlẹ yii lọ, Igboho ti lo to ọjọ mẹrinlenigba, (204days) bayii.


Lẹ́yin ọdún méjìlá, Tóbi Joseph fi rédíò RockCity sílẹ̀, ó lásìkò tó láti dá dúró

Ọkan pataki lara awọn ilu mọ-ọn-ka sọrọsọrọ oloyinbo nni, Oluwatobilọba Daniel Joseph, ẹni tọpọ awọn eeyan mọ si Tobi Joseph lo ti kede sita lonii, ọjọ Aje, Mọnde, ọjọ keje, oṣu kejei wi pe oun ti fi ileeṣẹ redio agbohusafẹfẹ nni, RockCity 101.9FM silẹ. Nigba to n kede lori ikanni ayelujara ti Fesibuuku rẹ laarọ oni, Tobi Joseph jẹ ko di mimọ pe ipinnu naa kii ṣe ohun to rọrun fun akikanju eeyan lati ṣe, ṣugbọn lati le tẹsiwaju nidii iṣẹ yii lo jẹ koun kọwe fiṣẹ silẹ.O ni asiko naa ti to foun lati da duro, ki ayanmọ ati ipinnu oun le wa si imuṣẹ. Joseph, ẹni to de ileeṣẹ redio RockCity, nibi to ti bẹrẹ iṣẹ igbohunsafẹfẹ lọdun 2010 lo n kuro nibẹ pẹlu ipo olori ikọ igbohunsafẹfẹ ati alakoso eto (Head of Presentation, Programs). O dupẹ lọwọ awọn alatilẹyin rẹ, awọn ọga rẹ nileeṣẹ redio naa, ati gbogbo awọn ololufẹ rẹ patapata. Bẹẹ lo jẹ ko di mimọ pe oun yoo sọ ibi toun yoo tun ti maa ṣiṣẹ laipẹ fun gbogbo awọn araye, paapaa awọn ololufẹ oun.


Ogoji eeyan ni aisan Iba Lassa pa loṣu kin-in-ni ọdun 2022 - NCDC sọrọ

Ajọ to n ṣakoso aisan ati ajakalẹ arun lorileede Naijiria, Nigeria Centre for Disease Control (NCDC) ti sọ pe eeyan ti ko din ni ogoji ni aisan aṣepani Iba Lassa ṣeku pa loṣu kin-in-ni, ọdun ti a wa yii. Ọjọ Aiku, Sannde, ana ni ajọ NCDC gbe ọrọ naa sita fun araye, wi pe ogoji eeyan lawọn ni akọsilẹ rẹ ti aisan naa ṣeku pa. Ajọ naa tẹsiwaju pe eeyan mọkanla-le-n'igba (211) lawọn to kagbako aisan yii, ninu awọn to din diẹ ni ẹgbẹrun kan awọn ti wọn fura si (981). Bẹẹ ni wọn jẹ ko di mimọ pe eeyan kọọkan nipinlẹ mẹrinla lo ni arun yii, ati pe ijọba ibilẹ mẹtalelogoji lawọn ti ṣawari gbogbo wọn. Ipinlẹ Ondo ni wọn ti ri ida mejilelọgọrin, awọn yooku ni wọn ri nipinlẹ Ẹdo ati Bauchi


Ẹ gbọ ohun ti Sadio Manẹ ba Abou Gabal, aṣọle Egypt sọ lori papa

Ṣe lọrọ naa dabi asasi nigba ti agbọọlu orileede Senegal nni, Sadio Manẹ gba bọọlu si aṣọle orileede Egypt, Abou Gabal (Gabaski) lọwọ nibi afaani ti wọn ni lati gba bọọlu wọle, iyẹn Penalty. Mohamed Salah ti Egypt lo sare lọ ba Gabal wi pe apa ọtun ni Sadio Manẹ maa gba bọọlu ọhun si, nitori naa, ibẹ ni ko fo si lati mu un. Salah sọ fun Gabal pe awọn jọ n gba bọọlu ni kilọọbu kan naa ni, fun idi eyi, oun mọ ibi to n gba bọọlu rẹ si. Nibi ti Salah ti n tu aṣiri yii ni Manẹ ti sare lọ sibẹ lati sọ fun Gabal wi pe ko ma ṣe da Salah lohun, nitori pe ọtọ ni ibi toun yoo gba bọọlu oun si. Si iyalẹnu, ibi ti Salah sọ fun aṣọle wọn, Gabal wi pe Salah yoo gba bọọlu ọhun lo gba a si, ti aṣọle naa si mu, bi ẹni mu adiẹ.


'Mo rí igi ọ̀pẹ tó wó lu Abacha mọ́lẹ̀ níbi ìpàdé' - Gbajúmọ̀ pásítọ̀ tú àṣírí ikú tó pa Abacha danù

Aarẹ ati oludasilẹ ṣọọṣi Salvation Ministries, Pasitọ David Ibiyeomie ti tu aṣiri nla nipa iku to pa olori orileede Naijira lakooko ologun, Ọgagun Sani Abacha lọdun 1998. while in power due to pride.Pasitọ Ibiyeomie lo tu aṣiri yii lakoko to n waasu nile ijọsin rẹ lọjọ Aiku, Sannde, ana, to si ni 'Igberaga' lo ṣeku pa Abacha lakoko to wa lori iṣakoso. Ọjọ kẹjọ, oṣu kẹfa, ọdun ni Abacha jade laye, ọjọ naa si ni wọn sinku rẹ nilana musulumi. Pasitọ Ibiyeomie, ẹni to sọ pe ṣaaju akoko yii loun ti sọ asọtẹlẹ nipa iku Abacha jẹ ko di mimọ pe ọkunrin naa ni igberaga to kọja sisọ, to si ni ṣe lo gba ipo Ọlọrun, to si fi n gbe ara rẹ ga. Ninu ọrọ rẹ, o sọ pe“Njẹ ẹ mọ ohun to ṣeku pa Abacha? Ohun to ṣeku pa Abacha ree. Abacha ti figba kan ri jẹ olori orileede Naijiria labẹ ijọba ologun. Mo sọ fun iyawo mi ati awọn kan wi pe Abacha maa ku, ko si to ku ni mo ti sọ eyi.


Ohun to ṣeku pa Abacha ree. Abacha ti figba kan ri jẹ olori orileede Naijiria labẹ ijọba ologun. Mo sọ fun iyawo mi ati awọn kan wi pe Abacha maa ku, ko si to ku ni mo ti sọ eyi. “Mo sọ fun wọn pe o maa ku. Mo rii wi pe o ku, Sani Abacha. Mo rii wi pe igi ọpẹ wo luu mọlẹ nibi ti wọn ti n ṣe ipade lọwọ.


“Mo sọ fun wọn pe o maa ku. Mo rii wi pe o ku, Sani Abacha. Mo rii wi pe igi ọpẹ wo luu mọlẹ nibi ti wọn ti n ṣe ipade lọwọ. Mo wa sọ pe ọkunrin yii ko ni pẹ ti yoo fi ku. Pupọ ninu yin lẹ ṣi kere, ẹ ko mọ Abacha. “Ọkunrin yii, ki wọn to o ka iroyin alatagba, nigba yẹn, agogo meje owuro ni wọn maa n ka iroyin alatagba, wọn yoo kọkọ kọrin fun un.


Mo wa sọ pe ọkunrin yii ko ni pẹ ti yoo fi ku. Pupọ ninu yin lẹ ṣi kere, ẹ ko mọ Abacha. “Ọkunrin yii, ki wọn to o ka iroyin alatagba, nigba yẹn, agogo meje owuro ni wọn maa n ka iroyin alatagba, wọn yoo kọkọ kọrin fun un. 'Gbogbo eniyan n jẹri pe Abacha dara, o dara, Abacha o dara, gbogbo eniyan n jẹri pe o dara, o dara, Abacha o dara.' “Orin yii ni wọn yoo kọkọ kọ ki wọn to bẹrẹ sii ka iroyin. Mo sọ pe oku ni ọkunrin yii.


'Gbogbo eniyan n jẹri pe Abacha dara, o dara, Abacha o dara, gbogbo eniyan n jẹri pe o dara, o dara, Abacha o dara.' “Orin yii ni wọn yoo kọkọ kọ ki wọn to bẹrẹ sii ka iroyin. Mo sọ pe oku ni ọkunrin yii. Ọlọrun ko le ba ẹnikẹni pin ninu ogo Rẹ. Emi naa si kọrin. “Abacha, nigba ti wọn ba gbe ẹ ni Aso Rock, igba naa lo maa mọ wi pe eeyan buruku ni ẹ. Ni tooto, wọn fi poosi rẹ gbe.


Ọlọrun ko le ba ẹnikẹni pin ninu ogo Rẹ. Emi naa si kọrin. “Abacha, nigba ti wọn ba gbe ẹ ni Aso Rock, igba naa lo maa mọ wi pe eeyan buruku ni ẹ. Ni tooto, wọn fi poosi rẹ gbe. Ẹ jọwọ, ẹ yago fun igberaga. Igberaga kii jẹ keeyan mọ ohun to n ṣe.”.


Ẹ jọwọ, ẹ yago fun igberaga. Igberaga kii jẹ keeyan mọ ohun to n ṣe.”.


Nítorí ikú Adégòkè, Fálànà ní kí ọ̀gá ọlọ́pàá dá ẹjọ́ padà sí ìpínlẹ̀ Ọ̀ṣun

Gbajugbaja ajafẹtọọ ọmọniyan nni, Amofin Fẹmi Falana, ẹni to tun jẹ agbẹjọro fun mọlẹbi Timothy Oludare Adegoke ti wọn pa danu si otẹẹli Hilton to wa nipinlẹ Ọṣun ti ranṣẹ si ọga ọlọpaa orileede yii, Usman Baba Ahmed lati gbe ẹjọ naa wa si ile-ẹjọ giga t'ipinlẹ Ọṣun, nibi ti igbagbọ wa pe idajọ ododo yoo ti waye. Amofin Falana, ninu lẹta to kọ ranṣẹ si ọga ọlọpaa lọjọ kẹrin, oṣu keji, ọdun ti a wa yii lo ti jẹ ko di mimọ pe ohun ti mọlẹbi Adegoke to gba oun gẹgẹ bi agbẹjọro n fẹ niyẹn.  O sọ siwaju pe niwọn igba to ti jẹ pe ilu Ile-Ifẹ, nipinlẹ Ọṣun ni wọn ti pa Ọgbẹni Timothy Adegoke, wọn ko nilo lati gbe ẹjọ ọhun lọ sibikibi, ati pe ile-ẹjọ to wa lagbegbe naa lo yẹ ki wọn gbe ẹjọ lọ, kii ṣe Abuja. Bẹẹ lo ni ki ọga ọlọpaa da ẹjọ naa pada sipinlẹ Ọsun, lọdọ adajọ agba nipinlẹ ọhun, ki wọn le mọ bi wọn yoo ṣe fẹsun kan afurasi tọwọ tẹ lori iku oloogbẹ naa. O jẹ ko di mimọ pe bi ọga ọlọpaa ba kọ lati tẹle ohun ti wọn n beere, wọn ko ni beṣubẹgba lati pe ileeṣẹ ọlọpaa lẹjọ.


Aláànú mi, olùfọkàntàn ni AbdulRazaq jẹ́ - Ọ̀jọ̀gbọ́n Abubakar Sulaiman

Alakoso agba fun ile-ẹkọ, Nigerian Institute of Legislative Studies, Ọjọgbọn Abubakar Ọlanrewaju Sulaiman ti sọ ọ sita agbangba wi pe alaanu, oloore ati olufọkantan oun ni Gomina AbdulRahman AbdulRazaq t'ipinlẹ Kwara.Ori ikanni ayelujara ti Fesibuuku ni Ọjọgbọn Abubakar Sulaiman ti sọrọ naa lọjọ Aiku, Sannde ana, to si ni ẹni toun ko le gbagbe titi lai ni Gomina AbdulRazaq jẹ. Ọkunrin naa to tun jẹ alakoso ipolongo idibo fun Ọnọrebu Razak Atunwa ninu idibọ ọdun 2019, to si tun jẹ ọkan pataki lara awọn ọmọlẹyin Sẹnetọ Bukọla Saraki jẹ ko ye gbogbo agbaye wi pe oun pẹlu Gomina AbdulRazaq, ọrẹ bi ọmọ iya lawọn jẹ.


Ogun Abẹ́lé: Odindi ìlú kan di ahoro nìpínlẹ̀ Ògùn, lẹ́yin ikú kábíyèsí

...inu igbo la n sun si, awọn ohun ọsin wa lo n gbe inu ilu bayii – araaluBọsun Ọlaniyi, Abẹokuta Ọrọ wahala to n ṣẹlẹ nilu Agodo, to wa nijọba ibilẹ Ewekoro, ipinlẹ Ogun ko yatọ si ti ogun abẹle tabi ti kiriji lọpọlọpọ ọdun sẹyin, nitori pe gbogbo ilu patapata, to fi mọ baalẹ atawọn olori ilu ni wọn ti sa kuro nibẹ, ti ko si sẹni to le wọnu ilu naa mọ, titi di asiko ti a ṣakojọpọ iroyin yii tan. AWIKONKO gbọ pe lọjọ kẹrinla, oṣu kin-in-ni, ọdun 2022 ti a wa yii, lawọn kan lọ dena de Ọba Ayinde Ọdetọla, iyẹn ni nnkan bi agogo mọkanla owurọ, ti wọn si luu pa mọ inu mọto ẹ. Lẹyin ti wọn luu pa tan, ṣe la gbọ pe wọn tun dana sun un mọ inu mọto ẹ to jẹ Toyota Venza, eyi to mu ki ariwo ikunlẹ abiyamọ sọ laaarin ilu. Ilu Agodo lo wa ni adojukọ oju ọna to lọ si ilu Ibogun-Ọlaogun, iyẹn nibi ti Aarẹ tẹlẹri lorileede Naijiria, Oloye Oluṣẹgun Okikiọla Ọbasanjọ ti wa. Ninu iwadii AWIKONKO la ti gbọ pe wahala to n ṣẹlẹ yii ti bẹrẹ lati nnkan bi ọdun mẹrin sẹyin, nigba ti wọn sọ pe Ayinde Ọdẹtọla dide lati sọ ara di ọba le wọn lori, lai gba aṣẹ lọwọ awọn agbaagba atawọn oloye to wa nilu. Baba agbalagba, ẹni ọdun mọkandinlaaadọrun kan, Oloye Ajani Ṣotade ni baalẹ ilu naa, to si ti wa lori ipo ọhun lati ọdun 2015, gẹgẹ bi iroyin to tẹ wa lọwọ ṣe ṣalaye. Wọn ni ilu Ilaro ni Ayinde Ọdẹtọla n gbe tẹlẹ, ko to di pe o de sinu ilu naa ni nnkan bi ọdun mẹrin sẹyin, to si loun fẹẹ jẹ ọba nibẹ.